open-index/open-wikipedia-markdown huggingface dataset:
ৰাস্না ভাণ্ডাৰী

**ৰস্না ভাণ্ডাৰী** হায়দৰাবাদৰ চেণ্টাৰ ফৰ ডি এন এ ফিংগাৰপ্ৰিণ্টিং এণ্ড ডায়েগনষ্টিকছৰ চেল চিগনেলিং লেবৰেটৰীৰ মুৰব্বী। ভাণ্ডাৰীয়ে জৈৱিক ব্যৱস্থাত সংকেত পৰিবহনৰ ওপৰত অধ্যয়ন চলাই আছে, বিশেষকৈ শৰীৰবিজ্ঞান আৰু বিপাকীয় ক্ৰিয়াত ইনোচিটল পাইৰ’ফছফেটৰ ভূমিকা বুজি পোৱাৰ ওপৰত গুৰুত্ব আৰোপ কৰি আছে।

## শিক্ষা
ভাণ্ডাৰীয়ে সৰ্বভাৰতীয় চিকিৎসা বিজ্ঞান প্ৰতিষ্ঠানৰ পৰা মানৱ জীৱবিজ্ঞানত স্নাতক ডিগ্ৰী লাভ কৰে, তাৰ পিছত ভাৰতীয় বিজ্ঞান প্ৰতিষ্ঠানৰ পৰা স্নাতকোত্তৰ আৰু জৈৱ বিজ্ঞানত ডক্টৰেট ডিগ্ৰী লাভ কৰে৷

## কেৰিয়াৰ
ভাণ্ডাৰীয়ে ২০০৮ চনত চেণ্টাৰ ফৰ ডি এন এ ফিংগাৰপ্ৰিণ্টিং এণ্ড ডায়েগনষ্টিকছত কৰ্মচাৰী বিজ্ঞানী হিচাপে যোগদান কৰে।

ভাৰতীয় বিজ্ঞান প্ৰতিষ্ঠানত ডক্টৰেট ডিগ্ৰী লাভ কৰাৰ পিছত ভাণ্ডাৰীয়ে সন্ধ্যা শ্ৰীকান্ত বিশ্বেশ্বৰিয়াৰ সৈতে মেমব্ৰেন-বাউণ্ড গুয়ানিলাইল চাইক্লেজ, জিচিচিৰ দ্বাৰা সংকেত পৰিবহনৰ কাম কৰিছিল, যিটো অন্ত্ৰৰ পৰ্দাৰ ওপৰেৰে তৰল আৰু আয়ন হোমিঅ'ষ্টেছিছ বজাই ৰখাৰ সৈতে জড়িত।

২০০১ চনত ভাণ্ডাৰীয়ে বাৰ্কলেৰ কেলিফৰ্ণিয়া বিশ্ববিদ্যালয়ৰ জন কুৰিয়ান পৰীক্ষাগাৰত পোষ্ট ডক্টৰেট ফেলো হিচাপে যোগদান কৰি কোষ সংকেত প্ৰদানৰ লগত জড়িত প্ৰটিনৰ গাঁথনিগত জীৱবিজ্ঞান আৰু জৈৱ ৰসায়নৰ কাম কৰে। ২০০৩ চনত ভাণ্ডাৰীয়ে বাল্টিমোৰৰ জনছ হপকিন্স স্কুল অৱ মেডিচিনলৈ স্থানান্তৰিত হয় আৰু ছলমন স্নাইডাৰৰ সৈতে ইন'চিটল পাইৰ'ফছফেটৰ সংকেত অণু হিচাপে ভূমিকা ডিচিফাৰ কৰাৰ কাম কৰে।

২০১৫ চনত ভাণ্ডাৰীৰ নেতৃত্বত এটা গোটে আই পি ৭ৰ মাত্ৰা কম থকা এন্দুৰত তেজ জমা হোৱা কমি যোৱা দেখা গৈছিল। IP7 ৰ অপৰ্যাপ্ত মাত্ৰাৰ ফলত পলিফছফেট (ইটোৱে সিটোৰ লগত সংযুক্ত ফছফেট গোটৰ এটা দীঘলীয়া শৃংখল) নামৰ আন এটা ফছফেট সমৃদ্ধ অণু হ্ৰাস পায়। স্তন্যপায়ী প্ৰাণীত পলিফছফেট প্ৰধানকৈ প্লেটলেটত পোৱা যায় আৰু ইহঁতৰ গঠনৰ সময়ত তেজৰ জমাবোৰ শক্তিশালী কৰাত সহায় কৰে। প্লেটলেটৰ ভিতৰত ৰখা পলিফছফেটবোৰ জমা হোৱাৰ সময়ত ভাঙি যায়। এই পলিফছফেট আৰু অন্যান্য উপাদানসমূহ মুক্ত হৈ এটা জাল গঠন কৰে যিয়ে ক্লটৰ বাবে মৌলিক গঠন গঠন কৰে। আই পি ৭ৰ মাত্ৰা হ্ৰাস কৰিলে ষ্ট্ৰোক বা মায়োকাৰ্ডিয়াল ইনফাৰ্কচন প্ৰতিৰোধত ক্লটিং হ্ৰাস কৰি সম্ভাৱ্য প্ৰয়োগ হ’ব পাৰে।

ভাণ্ডাৰীৰ মতে লিংগই নহয়, উচ্চাকাংক্ষাইহে সফলতা লাভ কৰে।

## প্ৰকাশন
* 
* 
* 
* 

## তথ্যসূত্ৰ
শ্ৰেণী:নাৰী শ্ৰেণী:ভাৰতৰ নাৰী শ্ৰেণী:বিজ্ঞানী শ্ৰেণী:ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শিঞ্জিনী ভটনাগৰ

**শিঞ্জিনী ভটনাগৰ** এগৰাকী ভাৰতীয় শিশু গেষ্ট্ৰ’এণ্টেৰ’লজিষ্ট। তেওঁ নেচনেল একাডেমী অৱ চাইন্সেছৰ ফেলো হিচাপে নিৰ্বাচিত হৈছে। তেওঁৰ গৱেষণাক বিশ্ব স্বাস্থ্য সংস্থা (WHO) আৰু ২য় বিশ্ব কংগ্ৰেছ অৱ পেডিয়াট্ৰিক গেষ্ট্ৰ’এণ্টেৰ’লজী, হেপাট’লজী এণ্ড নিউট্ৰিচনত স্বীকৃতি দিয়ে। শিশু স্বাস্থ্যৰ গৱেষণাৰ বাবে ডাঃ এছ টি আচাৰ স্বৰ্ণ পদক বঁটা আৰু শিশু গেষ্ট্ৰ’এণ্টেৰ’লজীৰ গৱেষণাৰ স্বীকৃতি স্বৰূপে হোতম টোমাৰ স্বৰ্ণ পদক প্ৰদান কৰা হয়।

## শিক্ষা আৰু কেৰিয়াৰ
শিঞ্জিনী ভটনাগৰ ফৰিদাবাদ (ৰাষ্ট্ৰীয় ৰাজধানী অঞ্চল, ভাৰত) ৰ অনুবাদ স্বাস্থ্য বিজ্ঞান আৰু প্ৰযুক্তি প্ৰতিষ্ঠান (THSTI)ৰ অধ্যাপিকা, আৰু শিশু জীৱবিজ্ঞান কেন্দ্ৰৰ মুৰব্বী। তেওঁৰ নেতৃত্বত চলি থকা প্ৰকল্পসমূহৰ ভিতৰত উন্নয়নশীল দেশসমূহত মৌখিক ভেকচিনৰ দুৰ্বল সেৱন, ভাৰতত চিলিয়াক ৰোগৰ পৰিসৰ ইত্যাদি অন্বেষণ কৰা।

## গৱেষণা
বেক্টেৰিয়াৰ সংক্ৰমণৰ প্ৰতি কেঁচুৱাৰ ৰোগ প্ৰতিৰোধ ক্ষমতাই কেনেদৰে প্ৰতিক্ৰিয়া প্ৰকাশ কৰে; সংক্ৰমণৰ তীব্ৰতা, অগ্ৰগতি আৰু ফলাফল অনুসৰণ কৰিবলৈ ব্যৱহাৰ কৰিব পৰা কিছুমান চিহ্নিতকাৰী কি কি — এইবোৰ হৈছে ভটনগৰ লেবে অনুসৰণ কৰা বহল প্ৰশ্ন। শিঞ্জিনী ভটনাগৰ আৰু তেওঁৰ দলটোৱে গ্লুটেন অসহিষ্ণুতাৰ বাবে এটা দ্ৰুত আৰু অৰ্থনৈতিক পৰীক্ষাৰ কথা উলিয়াইছিল। শিঞ্জিনী ভটনাগৰ আৰু তেওঁৰ দলটোৱে প্ৰমাণ কৰিছে যে জিংক পৰিপূৰকে শিশুৰ সংক্ৰমণৰ পৰা জীয়াই থকাৰ ক্ষমতা বৃদ্ধি কৰে।

## বঁটা আৰু সন্মান
*ফেলো, নেচনেল একাডেমী অৱ চাইন্সেছ, ভাৰত।
*শিশুৰ ডায়েৰিয়া ৰোগৰ গৱেষণাৰ বাবে WHO অস্থায়ী উপদেষ্টা।
*শিশু গেষ্ট্ৰ'এণ্টেৰ'লজী, হেপাট'লজী আৰু পুষ্টিৰ দ্বিতীয় বিশ্ব কংগ্ৰেছত শিশুৰ গেষ্ট্ৰ'এণ্টেৰ'লজীৰ গৱেষণাৰ বাবে স্বীকৃতি (২০০৪)।

## তথ্যসূত্ৰ

শ্ৰেণী:নাৰী শ্ৰেণী:ভাৰতৰ নাৰী শ্ৰেণী:বিজ্ঞানী শ্ৰেণী:ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কন্যাশ্ৰী প্ৰকল্প

**কন্যাশ্ৰী** হৈছে পশ্চিমবংগ চৰকাৰে কম আয়ৰ পৰিয়ালক নগদ ধনেৰে সহায় কৰি কন্যাসকলৰ জীৱন আৰু মৰ্যাদা উন্নত কৰাৰ বাবে গ্ৰহণ কৰা এক পদক্ষেপ, যাতে পৰিয়ালসমূহে অৰ্থনৈতিক অসুবিধাৰ বাবে নিজৰ কন্যা সন্তানক বাধ্যতামূলক বাল্য বিবাহ কৰিবলৈ বাধ্য নকৰে। এই পদক্ষেপৰ উদ্দেশ্য হৈছে দুখীয়া পৰিয়ালৰ পৰা অহা আৰু কঠিন অৰ্থনৈতিক অৱস্থাৰ বাবে উচ্চ পঢ়াশুনা কৰিব নোৱাৰা ছোৱালীক উন্নীত কৰা। ৰাষ্ট্ৰসংঘৰ আন্তঃৰাষ্ট্ৰীয় উন্নয়ন বিভাগ আৰু ইউনিচেফে ইয়াক আন্তঃৰাষ্ট্ৰীয় পৰ্যায়ত স্বীকৃতি প্ৰদান কৰিছে। ২০১৭ চনৰ জুন মাহত ৰাষ্ট্ৰসংঘই কন্যাশ্ৰীক সৰ্বোচ্চ জনসেৱা বঁটাৰে সন্মানিত কৰে।  ৬২খন দেশৰ ৫৫২খন সামাজিক খণ্ডৰ আঁচনিৰ ভিতৰত কন্যাশ্ৰীয়ে শ্ৰেষ্ঠ বঁটা লাভ কৰে।

## আঁচনি
এই আঁচনিৰ তিনিটা উপাদান আছে:
# বাৰ্ষিক বৃত্তি ১,০০০ টকা। 
# এককালীন বৃত্তি ২৫,০০০ টকা।
# মাহিলী বৃত্তি ২,০০০-ৰ পৰা ২,৫০০ টকা। 

*বাৰ্ষিক বৃত্তিৰ বাবে যোগ্যতাৰ মাপকাঠী হ’ল-

#ছাত্ৰীৰ বয়স ১৩ বছৰৰ ওপৰৰ আৰু ২৮ বছৰৰ তলৰ হ’ব লাগিব।
#ছাত্ৰীজনি অন্ততঃ অষ্টম শ্ৰেণীত পঢ়িব লাগিব। 
#ছাত্ৰীজনীৰ পৰিয়ালৰ আয় বছৰি এক লাখ বিশ হাজাৰ টকাতকৈ বেছি হ’ব নালাগে।
#চৰকাৰী বা চৰকাৰী অনুমোদিত বা চৰকাৰী সাহায্যপ্ৰাপ্ত বিদ্যালয়ত অধ্যয়ন কৰা যিকোনো ছাত্ৰই এই সুযোগ পাব।
#ছাত্ৰীজনী অবিবাহিত হ’ব লাগিব।

*এককালীন বৃত্তিৰ বাবে যোগ্যতাৰ মাপকাঠী হ’ল-

#আবেদনৰ দিনা ছাত্ৰীজনীৰ বয়স ২৮ বছৰৰ ওপৰত আৰু ১৯ বছৰৰ তলৰ হ’ব নালাগিব।
#ছাত্ৰীজনী মাধ্যমিক, উচ্চতৰ মাধ্যমিক, কাৰিকৰী, বৃত্তিমূলক, ক্ৰীড়া আদি যিকোনো বিষয়ত পঞ্জীয়নভুক্ত প্ৰতিষ্ঠানত অধ্যয়ন কৰা হ’ব লাগিব।

*মাহেকীয়া বৃত্তিৰ বাবে যোগ্যতাৰ মাপকাঠী হ’ল-

#আবেদনকাৰীজন স্নাতক হ’ব লাগিব।
#স্নাতক পৰীক্ষাত কমেও ৪৫% নম্বৰ লাভ কৰিব লাগিব।
#বিজ্ঞান অধ্যয়ন কৰা ছোৱালীক প্ৰতিমাহে ২,৫০০ টকা দিয়া হ’ব।
#বাণিজ্য আৰু কলা বিভাগৰ ছাত্ৰ-ছাত্ৰীক মাহিলী ২,০০০ টকা দিয়া হ'ব।
#এই বৃত্তিৰ বয়সৰ কোনো উচ্চ সীমা নাই।

## কন্যাশ্ৰী দিৱস
সমগ্ৰ পশ্চিমবংগ ৰাজ্যত এই প্ৰকল্পৰ প্ৰচাৰৰ বাবে ১৪ আগষ্টক কন্যাশ্ৰী দিৱস হিচাপে পালন কৰা হয়। ২০১৩ চনৰ ১৪ আগষ্টত এই প্ৰকল্পৰ প্ৰচাৰৰ বাবে ৰাজ্যব্যাপী অনুষ্ঠান অনুষ্ঠিত কৰা হয়। কলকাতাত অনুষ্ঠিত এই অনুষ্ঠানৰ সভাপতিত্ব কৰে পশ্চিমবংগৰ মুখ্যমন্ত্ৰী মমতা বেনাৰ্জীয়ে। জিলা সমূহত চৰকাৰৰ উদ্যোগত সজাগতা অভিযানৰ আয়োজন কৰা হয়।

## কন্যাশ্ৰী ক্লাব
কন্যাশ্ৰী ক্লাব কন্যাশ্ৰী প্ৰকল্পৰ অন্যতম গুৰুত্বপূৰ্ণ অংশ। স্কুল ক্লাব গঠন কৰি কন্যাশ্ৰী প্ৰকল্পৰ অন্তৰ্গত কিশোৰী ছোৱালীক গোট গঠন আৰু ভাৱনাৰ আদান-প্ৰদানৰ সুযোগ দিয়া হয়। তাত শিক্ষাই হওক, সমাজেই হওক, শৰীৰৰেই হওক, নিজৰ বিভিন্ন বিষয়ৰ ওপৰত আলোচনা কৰি তেওঁলোকৰ কৌতুহল থকা প্ৰতিটো বিষয়তে প্ৰশ্ন কৰাৰ মঞ্চ আছে।

## কন্যাশ্ৰী প্ৰকল্পৰ সফলতা
২০১৯ চনৰ ১৪ আগষ্টত কন্যাশ্ৰী প্ৰকল্পৰ সফলতাই ৬ষ্ঠ বছৰ অতিক্ৰম কৰিলে, আৰু পশ্চিমবংগ ৰাজ্যৰ সকলো জিলাতে কন্যাশ্ৰী প্ৰকল্পৰ সফলতা দিৱস উদযাপন কৰা হয়।

## তথ্যসূত্ৰ

শ্ৰেণী:নাৰী শ্ৰেণী:নাৰী শিক্ষা শ্ৰেণী:শিক্ষা শ্ৰেণী:পশ্চিমবংগ
লিলি থমাছ

**লিলি ইছাবেল থমাছ** (৫ মাৰ্চ ১৯২৮ – ১০ ডিচেম্বৰ ২০১৯) এগৰাকী ভাৰতীয় অধিবক্তা৷ তেওঁ ভাৰতৰ উচ্চতম ন্যায়ালয় আৰু আঞ্চলিক আদালতত আবেদন দাখিল কৰি বৰ্তমানৰ আইনসমূহৰ উন্নতি আৰু পৰিৱৰ্তনৰ সূচনা কৰিছিল। তেওঁৰ আবেদনৰ ফলত দোষী সাব্যস্ত হোৱা ৰাজনীতিবিদসকলক নিৰ্বাচিত হোৱাত বাধা দিবলৈ আইন সলনি কৰা হয়৷ ইয়াৰ লগতে নতুন বিবাহ আইন সংযোজন কৰা হয় আৰু সংসদ সদস্যসকলৰ বাবে সুৰক্ষাৰ ব্যৱস্থা কৰা হয়৷ ১৯৫১ চনৰ জনপ্ৰতিনিধিত্ব আইন সংশোধনৰ বাবে আবেদন জনোৱাৰ বাবে তেওঁক প্ৰশংসা কৰা হৈছিল।

## প্ৰাৰম্ভিক জীৱন
লিলি থমাছৰ ঘৰ কোট্টাইমত৷ তেওঁ তিৰুৱনন্তপুৰমত ডাঙৰ-দীঘল হৈছিল। ১৯৫৫ চনত তেওঁ মাদ্ৰাজ উচ্চ ন্যায়ালয়ত যোগদান কৰিছিল লিলি ভাৰতৰ প্ৰথম প্ৰজন্মৰ মহিলা উকীলৰ অন্তৰ্গত৷ তেওঁ মাদ্ৰাছ বিশ্ববিদ্যালয়ৰ পৰা এল এল এম সম্পূৰ্ণ কৰা প্ৰথমগৰাকী মহিলা।

মাদ্ৰাজ বিশ্ববিদ্যালয়ৰ পৰা আইনৰ ডিগ্ৰী লাভ কৰাৰ পিছত তেওঁ মাদ্ৰাজ উচ্চ ন্যায়ালয়ত প্ৰেকটিছ আৰম্ভ কৰে। ১৯৬০ চনত পি এইচ ডি কৰিবলৈ তেওঁ দিল্লীলৈ গুচি যায়। কিন্তু তেওঁ আৱিষ্কাৰ কৰিলে যে তেওঁ গৱেষণা কৰিবলৈ সক্ষম নহ'ব৷ তেওঁ কয়- "মই উপলব্ধি কৰিলোঁ যে মই গৱেষণা কৰিবলৈ সক্ষম নহয়, গতিকে মই উচ্চতম ন্যায়ালয়ত প্ৰেকটিছ কৰিবলৈ আৰম্ভ কৰিলোঁ"।.

লিলি এসময়ত ভাৰতৰ উচ্চতম ন্যায়ালয়ৰ সৰ্বজ্যেষ্ঠ মহিলা অধিবক্তা আছিল, যেতিয়া তেওঁ ১৯৬০ চনত ইয়াত যোগদান কৰিছিল।

## কৰ্মজীৱন
লিলি থমাছে ১৯৬০ চনত ভাৰতৰ উচ্চতম ন্যায়ালয়ত যোগদান কৰিছিল। দিল্লীলৈ অহাৰ পিছত তেওঁ আইনৰ ডক্টৰেট ডিগ্ৰী অধ্যয়ন বাদ দিয়ে আৰু ভাতৃ জন থমাছে ইতিমধ্যে প্ৰেকটিছ কৰি থকা ঠাইত কাম কৰিবলৈ আৰম্ভ কৰে। ১৯৬৪ চনৰ পৰা লিলিয়ে বিভিন্ন বিষয়ত আবেদন দাখিল কৰিছিল৷ তাৰ ভিতৰত 'এডভোকেট-অন-ৰেকৰ্ড পৰীক্ষা'ৰ বৈধতা, ২০০০ চনত দ্বিতীয় বিবাহত যোগদান কৰাৰ স্পষ্ট উদ্দেশ্যেৰে ৰে'লৱে কৰ্মচাৰীৰ সমস্যা আৰু ইছলাম ধৰ্ম গ্ৰহণৰ গোচৰসমূহ সমাধান কৰা। থমাছে সাংবিধানিক আইন, মহিলাৰ অধিকাৰ আৰু ব্যক্তিগত স্বাধীনতাৰ বিষয়সমূহৰ বিষয়ত কাম কৰিছিল। লিলি OLD LAWYERS CHAMBERS BLOCKSত এগৰাকী অধিবক্তা আছিল।

## তথ্যসংগ্ৰহ

শ্ৰেণী:মৃত ব্যক্তি
শ্ৰেণী:অধিবক্তা
শ্ৰেণী:কেৰালাৰ ব্যক্তি
লীলা ৰামকুমাৰ ভাৰ্গৱ

**ৰাণী লীলা ৰামকুমাৰ ভাৰ্গৱ** এগৰাকী ভাৰতীয় স্বাধীনতা সংগ্ৰামী, সমাজকৰ্মী, শিক্ষাবিদ আৰু ভাৰতীয় জাতীয় কংগ্ৰেছৰ এগৰাকী প্ৰাক্তন নেত্ৰী আছিল। তেওঁ ভাৰতৰ প্ৰধানমন্ত্ৰী ইন্দিৰা গান্ধীৰ সহযোগী আছিল। এছিয়াৰ আটাইতকৈ পুৰণি ছপাশাল নৱাল কিশোৰ প্ৰেছৰ প্ৰতিষ্ঠাপক মুনশী নৱাল কিশোৰৰ পৰিয়ালৰ সদস্য তথা ভাৰতৰ ভাইচৰয় লৰ্ড ৱেভেলৰ পৰা *ৰাজা* উপাধিধাৰী মুন্সী ৰামকুমাৰ ভাৰ্গৱৰ সৈতে তেওঁ বিবাহপাশত আবদ্ধ হৈছিল। তেওঁৰ পুত্ৰ ৰঞ্জিত ভাৰ্গৱ এজন বিখ্যাত পৰিৱেশবিদ আৰু পদ্মশ্ৰী বঁটা বিজয়ী।

## প্ৰাথমিক জীৱন আৰু কেৰিয়াৰ
ৰাণী লীলাৰ জন্ম হৈছিল কৰ্ণাটকৰ বেংগালুৰুত। ১৬ বছৰ বয়সত বিবাহপাশত আবদ্ধ হৈ লক্ষ্ণৌলৈ গুচি যায়। ৰাণী চাহিবা নামেৰে পৰিচিত আছিল আৰু তেওঁ ভাৰতীয় মহিলা পৰিষদৰ নেচনেল কাউন্সিল (এন চি ডব্লিউ আই)ৰ অন্যতম প্ৰতিষ্ঠাপক সদস্য আছিল। ৰাণী লীলাই ইয়াৰ সভানেত্ৰী হিচাপেও কাৰ্যনিৰ্বাহ কৰিছিল।

## বঁটা
১৯৭১ চনত ভাৰত চৰকাৰে পদ্মশ্ৰী, চতুৰ্থ সৰ্বোচ্চ ভাৰতীয় অসামৰিক বঁটাৰে সন্মানিত কৰে।

## মৃত্যু
২০১৪ চনৰ ২৫ মে'ত বাংগালুৰুৰ পিজিআই চিকিৎসালয়ত কিছুদিন অসুস্থতাৰ অন্তত ৰাণী লীলা ৰাম কুমাৰ ভাৰ্গৱৰ মৃত্যু হয়৷ তেওঁ তিনিজন পুত্ৰ আৰু এগৰাকী কন্যাৰ মাতৃ আছিল।

## তথ্যসূত্ৰ
শ্ৰেণী:নাৰী শ্ৰেণী:ভাৰতৰ নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ৰক কেণ্ডি

‘’’ৰক কেণ্ডি’’’ বা ‘’’চুগাৰ কেণ্ডি’’’  () এবিধ মিঠাই , যাক স্ফটিক চেনি বুলিও কোৱা হয়। তুলনামূলকভাৱে বৃহৎ চেনিৰ স্ফটিকেৰে গঠিত ই এক প্ৰকাৰৰ মিঠাই। পৃথিৱীৰ কিছুমান ঠাইত স্থানীয় বিবিধতাক ‘’মিচৰি’’, ‘’নবাত’’ বা ‘’নৱত’’ বুলি কোৱা হয়।
এই মিঠাইবিধ চেনি আৰু পানীৰ অতিসংপৃক্ত দ্ৰৱ এটা ক্ৰিষ্টেল নিউক্লিয়েশনৰ বাবে উপযোগী পৃষ্ঠ, যেনে ৰচী, মাৰি (stick) বা সাধাৰণ দানাযুক্ত চেনিত স্ফটিকীকৰণ কৰি তৈয়াৰ কৰা হয়। চেনি যোগ কৰাৰ আগতে পানী গৰম কৰিলে অধিক চেনি দ্ৰৱীভূত হয় আৰু ডাঙৰ স্ফটিক উৎপন্ন হয়। ছয়ৰ পৰা সাত দিনৰ পিছত স্ফটিক গঠন হয়। মিশ্ৰণটোত খাদ্যৰ ৰং যোগ কৰি ৰঙীন মিঠাই উৎপাদন কৰিব পাৰি।
## বুৎপত্তি
ব্যুৎপত্তিগতভাৱে "suger candy" ত্ৰয়োদশ শতিকাৰ শেষৰ ফালে ইংৰাজী  আৰু পুৰণি ফৰাচী çucre candi (অৰ্থ "চেনিৰ মিচৰি")ৰ পৰা আৰু শেষত আৰবীৰ qandi আৰু পাৰ্চীৰ qandৰ পৰা বা সম্ভৱতঃ সংস্কৃত খণ্ড ("চেনিৰ টুকুৰা)"ৰ পৰা উদ্ভৱ হৈছে। ধীৰে ধীৰে ইয়াৰ অৰ্থ ক্ৰমান্বয়ে ব্যপক হৈ পৰিল (বিশেষকৈ আমেৰিকাত)।  ১৯ শতিকাৰ শেষৰ ফালে "চেনি ভিত্তি হিচাপে থকা যিকোনো মিঠাই"কে বুজোৱা হ’ল। ব্ৰিটেইনত কেৱল উতলোৱা চেনিৰ পৰা তৈয়াৰী কৰা আৰু উজ্জ্বল ৰঙৰ ৰেখাযুক্ত মিঠাইৰ মাজতে ই সীমাবদ্ধ হৈ থাকিল।
আধুনিক আমেৰিকান শব্দ "rock candy"ক (ভংগুৰ বৃহৎ প্ৰাকৃতিক চেনিৰ স্ফটিকক বুজায়) ব্ৰিটিছ শব্দ “rock”ৰ (এটা আকাৰহীন আৰু অস্বচ্ছ সিজোৱা চেনিৰ সামগ্ৰীক বুজায়, প্ৰথমতে কঠিন কিন্তু তাৰ পিছত মুখৰ উষ্ণতাত চোবাৱাৰ উপযুক্ত হৈ পৰে) সৈতে ভ্ৰমিত নালাগে।
## মূল
নৱম শতিকাৰ প্ৰথমাৰ্ধত ইছলামিক লেখকসকলে candy sugerৰ উৎপাদনৰ বিষয়ে বৰ্ণনা কৰিছে, য'ত চুপাৰ চেচুৰেটেড চেনিৰ দ্ৰৱৰ জৰিয়তে স্ফটিক গঠন কৰা হৈছিল। মুছলমানৰ প্ৰসিদ্ধ ৰক কেণ্ডিৰ অন্যতম হাফিজ মোস্তাফা। তেওঁ ১৮৬৪ চনত ইষ্টানবুলত চুলতান  আব্দুল আজিজৰ ৰাজত্বকালত ৰক কেণ্ডি প্ৰতিষ্ঠা কৰিছিল।

উৎপাদন প্ৰক্ৰিয়া অনুযায়ী ৰক কেণ্ডিক দুভাগত ভাগ কৰা হৈছে- একক স্ফটিকীয় ৰক কেণ্ডি আৰু বহু স্ফটিকীয় ৰক কেণ্ডি।
## মিচৰি
মিচৰিয়ে স্ফটিকীয় চেনিৰ গোটক বুজায় আৰু এক প্ৰকাৰৰ কনফেচচনাৰী খনিজ। ইয়াৰ উৎপত্তি ভাৰত আৰু ইৰাণত হৈছিল আৰু ইয়াৰ অন্য কিছুমান ঠাইক rock suger বুলিও জনা যায়। ভাৰতত ইয়াক এক প্ৰকাৰৰ মিঠাই হিচাপে  বা গাখীৰ বা চাহ মিঠা কৰিবলৈ ব্যৱহাৰ কৰা হয়।
ভাৰতীয় মিচৰি খাদ্যৰ ভিতৰত মিচৰি-মাৱা (কলাকন্দ) অন্তৰ্ভূক্ত, যাক উত্তৰ-পশ্চিম ভাৰত, উত্তৰ প্ৰদেশ, দিল্লী, ৰাজস্থান, পঞ্জাব, ওড়িশা, গুজৰাট, অন্ধ্ৰ প্ৰদেশৰ উত্তৰ উপকূল আৰু ভাৰতৰ অন্য কিছু অংশত খোৱা হয়।
## তথ্য সংগ্ৰহ

## অধিক পঠন
*
## বাহ্যিক সংযোগ

* – an educational exercise in crystal and candy making (it may vary on however you want to make it).

শ্ৰেণী:কেণ্ডি
প্ৰতিঘাট (১৯৮৭ চলচ্চিত্ৰ)

**প্ৰতিঘাট** () ১৯৮৭ চনত এন চন্দ্ৰৰ পৰিচালনাত নিৰ্মিত এখন হিন্দী নাৰীবাদী নাট্যধৰ্মী ছবি, য'ত সুজাতা মেহতাই মুখ্য চৰিত্ৰত অভিনয় কৰিছে।

কম বাজেটত নিৰ্মিত, আৰু কোনো ডাঙৰ তাৰকা নথকা সত্বেও ছবিখন হিট হয় আৰু বক্স অফিচত ৭ কোটি টকা উপাৰ্জন কৰে। এনেকৈয়ে এইখন এন চন্দ্ৰ পৰিচালিত “অংকুশ” (১৯৮৬), “প্ৰতিঘাট” আৰু “তেজাব” (১৯৮৮) হিট ছবিৰ হেট্ৰিকৰ অংশ হৈ পৰে।
## অভিনয়
* সুজাতা মেহতা (লক্ষ্মী)
*অৰবিন্দ কুমাৰ (সত্যপ্ৰকাশ)
*চৰণ ৰাজ (কালিপ্ৰসাদ)
*ৰোহিনী হট্টংগড়ী (দুৰ্গা)
*জ্ঞান শিৱপুৰী (দুৰ্গাৰ স্বামী)
## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৮৭ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
ডোগ্ৰী লিপি

**ডোগ্ৰী লিপি ()** লিপি হৈছে ভাৰতীয় উপমহাদেশৰ উত্তৰ অংশত জম্মু আৰু কাশ্মীৰত ডোগ্ৰী ভাষা লিখাৰ বাবে ব্যৱহৃত এক লিখন প্ৰণালী।

## ইতিহাস
ডোগ্ৰা আখৰ লিপিৰ পুনৰুজ্জীৱিতকৰণত জম্মু আৰু কাশ্মীৰৰ মহাৰাজা ৰণবীৰ সিঙে সমৰ্থন তথা পৃষ্ঠপোষকতা কৰিছিল।এই লিপি হৈছে পুৰণি ডোগ্ৰা আখৰ লিপিৰ এক পৰিৱৰ্তিত সংস্কৰণ, যিটো তাৰ পৰিৱৰ্তে জম্মু টাক্ৰি লিপিৰ প্ৰকাৰ আছিল।

## পুনৰুজ্জীৱিত কৰাৰ প্ৰচেষ্টা
জম্মু তাৱী ৰেল ষ্টেচনত নিউ ডোগ্ৰা আখৰৰ চাইনবোৰ্ড নিৰ্মাণ কৰা হৈছিল।অৱশ্যে পুৰণি ডোগ্ৰী লিপি কাৰ্যকৰীভাৱে বিলুপ্ত হৈছে। দেৱনাগৰীক এতিয়া ডোগ্ৰী লিখিবলৈ ব্যৱহাৰ কৰা হৈছে। ডোগ্ৰাৰ বেছিভাগ ভাষীয়ে ইয়াৰ মূল লিপিৰ ভাষাটো পঢ়িব আৰু লিখিব নোৱাৰে।

## ইউনিকোড
২০১৮ চনৰ জুন মাহত ইউনিকোড মানদণ্ডত ইউনিকোড খণ্ড হিচাপে নাম ডোগ্ৰা আখৰ যোগ কৰা হৈছিল (সংস্কৰণ ১১.০)।ইউনিকোড খণ্ডটোৰ নাম ডোগ্ৰা, ইউ+11800-ইউ+1184এফ-ত, আৰু ইয়াত ৬০ টা বৰ্ণ আছে:

## বাহ্যিক সংযোগ
* Dogri at Omniglot

## তথ্যৰ উৎস
শ্ৰেণী: লিপি
কুইন (২০১৪ চলচ্চিত্ৰ)

**কুইন** () ২০১৪ চনত নিৰ্মিত এখন মহিলা প্ৰধান ভাৰতীয় হিন্দী ছবি। ইয়াৰ পৰিচালনা বিকাশ বেহেলে কৰিছে। প্ৰযোজনা অনুৰাগ কাশ্যপ, বিক্ৰমাদিত্য মটৱানে, আৰু মধু মন্তেনাৰ। ছবিখনত কংগনা ৰানাৱটে মুখ্য চৰিত্ৰত অভিনয় কৰিছে; লিজা হেইডন আৰু ৰাজকুমাৰ ৰাৱে সহযোগী চৰিত্ৰত অভিনয় কৰিছে। ছবিখনত নতুন দিল্লীৰ পাঞ্জাৱী ছোৱালী ৰাণী মেহৰাৰ কাহিনী আছে, যিয়ে তেওঁৰ হবলগীয়া স্বামীয়ে তেওঁলোকৰ বিয়াখন বাতিল কৰাৰ পিছত অকলে পেৰিছ আৰু আমষ্টাৰডামলৈ হানিমুনৰ বাবে যাত্ৰা কৰে।

বেহেলে চৈতালী পৰমাৰ আৰু পাৰবীজ শেখৰ সৈতে সহযোগিতাৰে কুইনৰ চিত্ৰনাট্য লিখিছিল। ছবিখনৰ সংলাপ লিখিছিল অন্বিতা দত্ত গুপ্তাই।  অমিত ত্ৰিবেদীয়ে সংগীত ৰচনা কৰিছিল আৰু গুপ্তনে গীতৰ কথা লিখিছিল। কুইনৰ প্ৰধান চিনেমেট’গ্ৰাফী ২০১২ চনত আৰম্ভ হৈছিল আৰু সম্পূৰ্ণ হ'বলৈ ৪৫ দিন সময় লাগিছিল। ছবিখন পৰিচালনা, চিত্ৰনাট্য আৰু ৰানাউটৰ অভিনয়ৰ বাবে সমালোচকৰ প্ৰশংসা লাভ কৰে। বিভিন্ন সমালোচক আৰু প্ৰকাশনে ইয়াক ২০১৪ চনৰ শ্ৰেষ্ঠ ভাৰতীয় ছবি হিচাপে উল্লেখ কৰে। এইখন এগৰাকী মহিলা নায়িকাক লৈ সৰ্বাধিক উপাৰ্জন কৰা ভাৰতীয় ছবিসমূহৰ ভিতৰত অন্যতম। ভাৰতীয় আৰু আন্তঃৰাষ্ট্ৰীয় স্তৰত ছবিখনে কেইবাটাও বঁটা আৰু প্ৰশংসা লাভ কৰিবলৈ সক্ষম হৈছে। ৬০তম ফিল্মফেয়াৰ বঁটাত ছবিখনে ১৩টা মনোনয়ন লাভ কৰাৰ বিপৰীতে শ্ৰেষ্ঠ ছবি, শ্ৰেষ্ঠ পৰিচালক, আৰু শ্ৰেষ্ঠ অভিনেত্ৰীকে ধৰি আগশাৰীৰ ৬টা বঁটা লাভ কৰে। ৬২তম ৰাষ্ট্ৰীয় চলচ্চিত্ৰ বঁটাত ছবিখনে শ্ৰেষ্ঠ হিন্দী চলচ্চিত্ৰ আৰু শ্ৰেষ্ঠ অভিনেত্ৰীৰ সন্মান লাভ কৰে।
## বঁটা
;৬২তম ৰাষ্ট্ৰীয় চলচ্চিত্ৰ বঁটা
*শ্ৰেষ্ঠ হিন্দী পূৰ্ণদৈৰ্ঘ্য ছবি
;৬০তম ফিল্মফেয়াৰ বঁটা
*শ্ৰেষ্ঠ ছবি
*শ্ৰেষ্ঠ পৰিচালক
*শ্ৰেষ্ঠ অভিনেত্ৰী
*শ্ৰেষ্ঠ অৱহ সংগীত
*শ্ৰেষ্ঠ সম্পাদনা
*শ্ৰেষ্ঠ চিনেমেটোগ্ৰাফী
## তথ্য সংগ্ৰহ

## বাহ্যিক সংযোগ
* 
* 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:২০১৩ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
ৰাণী পদ্মিনী (চলচ্চিত্ৰ)

**ৰাণী পদ্মিনী** () আশিক আবু পৰিচালিত এখন ভাৰতীয় মালয়ালম ছবি, য'ত ৰীমা কলিংগাল আৰু মঞ্জু ৱাৰিয়ৰে মুখ্য চৰিত্ৰত অভিনয় কৰিছে। ছবিৰ প্ৰযোজক ফ’ৰ্ট এণ্টাৰটেইনমেণ্ট কোম্পানী। চিত্ৰনাট্য লিখিছিল শ্যাম পুষ্কৰণ আৰু ৰবিশংকৰে ৷ সংগীত ৰচনা কৰিছিল বিজীবালে। ছবিখন নাৰীবাদৰ মিশ্ৰণেৰে ভিন্ন পটভূমিৰ দুগৰাকী মহিলাৰ প্ৰেম জাগৃতি যাত্ৰাৰ চিত্ৰায়ণ কৰা হৈছে। ২০১৫ চনৰ ২৩ অক্টোবৰত মুক্তি পাইছিল।
## প্লট
পদ্মিনী (মঞ্জু ৱাৰিয়ৰ) নামৰ এগৰাকী পৰম্পৰাগত বিবাহিত মহিলাই কাৰ ৰেলী ড্ৰাইভাৰ স্বামী গিৰি (জিনু জোচেফ)ৰ সৈতে হোৱা ব্যক্তিগত সংঘাত সমাধানৰ বাবে হিমাচল প্ৰদেশৰ মানালীলৈ যায়। ৰাণী (ৰীমা কলিংগাল) উত্তৰ ভাৰতত ডাঙৰ-দীঘল হোৱা এগৰাকী টমবয়। জীৱনলৈ ভাবুকি কঢ়িয়াই অনা অপৰাধী ৰাজাৰ পৰা তাই পলাই ফুৰিছে। ৰাণী আৰু পদ্মিনীৰ বাছত লগালগি হয় আৰু এটা সৰল পাৰস্পৰিক সম্বন্ধৰ আনন্দখিনিৰ সৈতে স্মৰণীয় যাত্ৰা আৰম্ভ হয়। তেওঁলোকে একেলগে গিৰিক বিচাৰি উলিয়াবলৈ চেষ্টা কৰে আৰু একে সময়তে ৰাজাৰ গেংটোৰ পৰাও হাত সাৰিবলৈ চেষ্টা কৰে।
## তথ্য সংগ্ৰহ

## বাহ্যিক সংযোগ
* 
*  

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৫ বৰ্ষৰ চলচ্চিত্ৰ
শ্ৰেণী:মালয়ালম চলচ্চিত্ৰ
আনান্সি

**আনান্সি**ৰ গল্পৰ উৎপত্তিস্থল আফ্ৰিকা মহাদেশৰ পশ্চিমে,ঘানাত। ঘানাৰ প্ৰচলিত ভাষা ‘আকান’ অনুসৰি আনান্সি শব্দৰ অৰ্থ মকৰা। পিছে প্ৰচলিত কথাত এই ‘অ্যানান্সি’ শব্দটিৰ আৰু ভালে কেইটা উচ্চাৰণ আছে। ক'ৰবাত ক'ৰবাত ইয়াক কোৱা হয় ‘ আনান্সে’, ক'ৰবাত কোৱা হয় ‘কুয়াকু আনান্সে’, আকৌ কোনোৱে ‘কুয়েকু আনানসি’ও বুলি কয়। পিছে আটাইতকৈ বেছি প্ৰচলিত নামৰ উচ্চাৰণ হল ‘আনান্সি’। 

ঘানাত উদ্ভূত, এই মকৰাৰ গল্পবোৰ ট্ৰান্সআটলাণ্টিক ক্ৰীতদাস বাণিজ্যৰ মাধ্যমেৰে কেৰিবিয়ানলৈ প্ৰেৰণ কৰা হৈছিল। 
 

আনানসি তাৰ ধূৰ্ততা, সৃজনশীলতা আৰু বুদ্ধি ব্যৱহাৰৰ বাবে আৰু শক্তিশালী প্ৰতিপক্ষক চতুৰালিৰে জয় কৰাৰ ক্ষমতাৰ বাবে সৰ্বাধিক পৰিচিত।

ঘানাত আনান্সিৰ সৰ্বাধিক প্ৰচলিত যিখন ছবি আছে, তাত আনান্সিক অঁকা হৈছে আঠ ঠেঙীয়া এক দেৱতা হিচাপেই। পশ্চিম আফ্ৰিকাৰ এই মকৰা- সদৃশ দেৱতাৰ এটা পৰিয়ালো আছে, পৰিয়ালৰ সকলো সদস্যই দেখাত এই আনান্সিৰ দৰেই।আনান্সিৰ মাতৃৰ নাম ‘অ্যাসাসি ইয়া’। ঘানাৰ মানুহৰ বাবে এই ‘অ্যাসাসি ইয়া’ হ'ল পৃথিবৰ দেৱী। আনান্সিৰ পৰিয়ালত এই মাকৰ উপৰিও আছে এগৰাকী স্ত্ৰী আৰু তিনিজন সন্তান। তাৰ স্ত্ৰীৰ নাম ‘ওকোনোৰে ইয়া’ আৰু তিনি সন্তানৰ নাম যথাক্ৰমে- ‘তিকুমা’, ‘তিকেলেনকিলেন’ আৰু ‘ন্যানকোনৱা’। এওঁলোকৰ মাজৰ কুমাই নিজৰ দেউতাকক প্ৰচণ্ড ভয় কৰে বুলি পশ্চিম আফ্ৰিকাৰ পুৰাণত উল্লেখ আছে। 

কুয়াকু আনান্সিৰ স্বভাৱৰ বিষয়ে ঘানাৰ পুৰাণত কোৱা হৈছে, আনান্সি ভীষণ ধূৰ্ত। নিজৰ বুদ্ধিমত্তাৰে তেওঁ শক্তিশালী প্ৰতিপক্ষকো হৰুৱাই দিয়াৰ ক্ষমতা ৰাখে বুলি বিশ্বাস কৰে পশ্চিম আফ্ৰিকাৰ মানুহে। আনকি আনান্সিৰ বুদ্ধিমত্তাক ঘানাৰ মানুহ ইমানেই পূজনীয় বুলি ভাবে যে ঘানাৰ ‘আকান’ ভাষাত আনান্সিৰ নামে এটা শব্দই আছে- ‘ 'আনান্সিসিম’। ইংৰাজীলৈ ৰূপান্তৰ কৰিলে শব্দটোৰ অৰ্থ হয় - ইমানেই অবিশ্বাস্য গল্প যে বিশ্বাস কৰিব‌নোৱাৰি। (a story too incredible to believe)। এনে কোনো গল্প য'ত ইমানেই বুদ্ধিমত্তাৰ নজিৰ আছে যে বিশ্বাস কৰাই টান--এনেকুৱা ঘটনা ব্যাখ্যা কৰিবলৈ 'আকান' ভাষাত এটা শব্দই যথেষ্ট -'আনান্সিসিম'।

## তথ্যসূত্ৰ

শ্ৰেণী:আফ্ৰিকাৰ লোক গাথা
শ্ৰেণী:আফ্ৰিকাৰ দেৱতা
শ্ৰেণী:আফ্ৰিকাৰ পৌৰাণিক আখ্যান
ভুজিমোল লিপি

**ভুজিমোল লিপি বা ভুজিনমোল ()দেৱনাগৰী: भुजिमोल বা भुजिंमोल) **হৈছে নেপাল লিপিৰ আটাইতকৈ প্ৰাচীন ৰূপ। ই নেপাল বৰ্ণমালাৰ আটাইতকৈ সচৰাচৰ প্ৰকাৰবোৰৰ এটা।

## ব্যুৎপত্তি

ভুজিনমল শব্দটোৰ অৰ্থ হৈছে "উৰণীয়া মূৰ", নেপাল ভাছাৰ পৰা "ভুজিন" শব্দ, যাৰ অৰ্থ হৈছে "মাখি", আৰু "মোল", যাৰ অৰ্থ হৈছে "মুৰ"। "মুৰ" হৈছে প্ৰতিটো আখৰৰ ওপৰত ৰখা পথালি ৰেখা, আৰু ভুজিমোলে ইয়াৰ বৃত্তাকাৰ আকৃতি বুজায়।

## বৈশিষ্টসমূহ

File:Devimahatmya Sanskrit MS Nepal 11c.jpg|ভুজিমোল লিপি, দেৱীমাহাত্ম্য, বিহাৰ বা [<div align =""center">ভুজিমোল লিপিৰ স্বৰবৰ্ণ আখৰৰ সংচিত্ৰ, দেৱনাগৰী আৰু লেটিন চিঠিপত্ৰৰ সৈতে।</div>
</gallery>

==শেহতীয়া ফলাফল==
২০০৩ চনত চাবাহিল ষ্টুপা বা ধনদো চৈত্যৰ পুনৰ নিৰ্মাণৰ সময়ত চাবাহিলত এডোখৰ ইটা আৱিষ্কাৰ কৰা হৈছিল, য'ত ব্ৰাহ্মী আৰু ভুজিমোল দুয়োটাতে শিলালিপি আছিল: ওপৰৰ মুখখনত ব্ৰাহ্মীত চা ৰু ৱা তি, আৰু ভুজিমোল লিপিত চা ৰু ৱা তি ধনদে / হে তু প্ৰ ভালি লিখা আছে।ওপৰৰ মুখৰ দুটা মূৰত স্বস্তিকা চিহ্ন আছে আৰু মাজত চক্ৰচিহ্ন আছে। ইটাৰ জোখ ৩৫.৫ চেমি এক্স ২৩ চেমি এক্স ৭ চেমি আৰু ওজন ৮.৬ কিগ্ৰা। ইটাটো খ্ৰীষ্টপূৰ্ব ৩য় শতিকাৰ আৰম্ভণিৰ পৰা আৰম্ভ হ'ব পাৰে।
কাঠমাণ্ডু উপত্যকাৰ পূৰ্বৰ আটাইতকৈ পুৰণি জ্ঞাত শিলালিপিটো ৬ষ্ঠ শতিকাৰ পৰা আৰম্ভ হৈছে আৰু ইয়াক চাংগু নাৰায়ণত স্থাপন কৰা হৈছে। শিলালিপিটোৰ অৰ্থ হৈছে সম্ৰাট অশোকৰ কন্যা চাৰুমতী।

==তথ্যৰ উৎস==
[শ্ৰেণী: লিপি
ৰাজিয়া চুলতান (চলচ্চিত্ৰ)

**ৰাজিয়া চুলতান** () ১৯৮৩ চনৰ কমাল আমৰোহী ৰচিত আৰু পৰিচালিত এখন ভাৰতীয় পিৰিয়ড জীৱনীমূলক ছবি। হেমা মালিনী, পাৰবীন বাবী আৰু ধৰ্মেন্দ্ৰই মুখ্য চৰিত্ৰত অভিনয় কৰিছে। মুক্তিৰ লগে লগে ছবিখন মূলতঃ ইয়াৰ নিৰ্মাণ অধিক ধন বিনিয়োগ হোৱাৰ বাবে বক্স অফিচত দুৰ্যোগৰ সৃষ্টি কৰিছিল। এইখন আছিল তেতিয়ালৈকে নিৰ্মিত আটাইতকৈ দামী ভাৰতীয় ছবি।

এন.বি. কুলকাৰ্ণীয়ে শ্ৰেষ্ঠ কলা পৰিচালনাৰ ফিল্মফেয়াৰ বঁটা লাভ কৰে আৰু এইটোৱে ছবিখনে লাভ কৰা একমাত্ৰ প্ৰাপ্তি আছিল। খায়ামে শ্ৰেষ্ঠ সংগীত পৰিচালকৰ ফিল্মফেয়াৰৰ মনোনয়ন লাভ কৰে। গীতৰ কথা আছিল জন নিছাৰ আখতাৰ। দুটা গীতৰ চিত্ৰায়ান এবিচিয়ান দাস ইয়াকুত জামালুদ্দিনৰ চৰিত্ৰত অভিনয় কৰা ধৰ্মেন্দ্ৰৰ ওপৰত কৰা হৈছিল। কেইটামান গীত লতা মংগেশকাৰে গাইছিল, য'ত আছিল "আয়ে দিল-এ নাদান"। কামাল আমৰোহীয়ে ১৯৮১-৮২ চনৰ ভিতৰত ৰাজিয়া চুলতানৰ কিছু দৃশ্য টংকত শ্বুট কৰিছিল।
## বঁটা
;৩১তম ফিল্মফেয়াৰ বঁটা
*শ্ৰেষ্ঠ কলা নিৰ্দেশক- এন বি কুলকাৰ্ণী
## তথ্য সংগ্ৰহ

## বাহ্যিক সংযোগ
*

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৯৩ বৰ্ষৰ চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰ
শ্ৰেণী:উৰ্দু চলচ্চিত্ৰ
শ্ৰেণী:ভাৰতৰ জীৱনীমূলক নাট্যধৰ্মী চলচ্চিত্ৰ
সতী (চলচ্চিত্ৰ)

**সতী** () হৈছে ১৯৮৯ চনত মুক্তি পোৱা অপৰ্ণা সেনৰ ৰচনা আৰু পৰিচালনাৰ এখন ভাৰতীয় বাংলা ছবি। কমল কুমাৰ মজুমদাৰৰ কাহিনীৰ আধাৰত সতী নিৰ্মাণ কৰা হৈছে।  ছবিখন এগৰাকী বোবা অনাথ ছোৱালীৰ বিষয়ে। তেওঁৰ কোষ্ঠীৰ পৰা অনুমান হয় যে তেওঁ সতী হ'ব আৰু তেওঁৰ স্বামীৰ মৃত্যু হ'ব। ছবিখনত শ্বাবানা আজমী আৰু অৰুণ বেনাৰ্জীয়ে মুখ্য চৰিত্ৰত অভিনয় কৰিছিল। 

তেওঁৰ পূৰ্বৰ ছবি পৰমা (১৯৮৪)ৰ লগতে অপৰ্ণা সেন বঙালী চলচ্চিত্ৰৰ লৈংগিক বিষয়ত আৰু নাৰীবাদী দৃষ্টিভংগীৰ সন্ধান কৰা প্ৰথমগৰাকী মহিলা পৰিচালক হিচাপে পৰিগণিত হয়। 

## তথ্য সংগ্ৰহ

## বাহ্যিক সংযোগ
*
*Sati (YouTube)

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৮৯ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
বেগম আবিদা আহমেদ

**বেগম আবিদা আহমেদ** (,১৭ জুলাই ১৯২৩ – ৭ ডিচেম্বৰ ২০০৩) এগৰাকী ভাৰতীয় ৰাজনীতিবিদ, শিল্পী, আৰু সমাজ কৰ্মী৷ তেওঁ ১৯৭৪ চনৰ পৰা ১৯৭৭ চনলৈ ভাৰতৰ প্ৰথম মহিলা হিচাপে আৰু পিছলৈ লোকসভাত সাংসদ সদস্য হিচাপে উত্তৰ প্ৰদেশৰ বাৰেলী সংসদীয় সমষ্টিক প্ৰতিনিধিত্ব কৰিছিল৷ আবিদা আহমেদ ভাৰতৰ পঞ্চম ৰাষ্ট্ৰপতি ফখৰুদ্দিন আলী আহমেদৰ পত্নীও আছিল,যিগৰাকীয়ে ১৯৭৪ চনৰ পৰা ১৯৭৭ চনত মৃত্যুৰ আগলৈকে কাৰ্যনিৰ্বাহ কৰিছিল।
## প্ৰাৰম্ভিক জীৱন
বেগম আবিদা আহমেদৰ ১৯২৩ চনৰ ১৭ জুলাইত উত্তৰ প্ৰদেশৰ বদৌনৰ শ্বেইখুপুৰত জন্ম হৈছিল। ৰাজনৈতিকভাৱে নিয়োজিত পৰিৱেশত তেওঁ ডাঙৰ-দীঘল হৈছিল, যিয়ে তেওঁৰ ভৱিষ্যতৰ জনসেৱা আৰু সক্ৰিয়তাৰ আগ্ৰহক গঢ় দিছিল।

তেওঁ আলিগড়ৰ মহিলা মহাবিদ্যালয় আৰু আলিগড়ৰ আলিগড় মুছলিম বিশ্ববিদ্যালয়ত শিক্ষা গ্ৰহণ কৰে। তাত তেওঁ শৈক্ষিক দিশত পাৰদৰ্শিতা দেখুৱাইছিল আৰু ৰাষ্ট্ৰীয় আৰু আন্তঃৰাষ্ট্ৰীয় বিষয়ত আগ্ৰহ প্ৰকাশ কৰিছিল। ৰাজনীতি আৰু সামাজিক বিষয়ৰ সৈতে তেওঁৰ আৰম্ভণিৰ পৰিচয়ে তেওঁক ৰাজহুৱা জীৱনত কেৰিয়াৰ গঢ়িবলৈ অনুপ্ৰাণিত কৰিছিল।

১৯৪৫ চনৰ ৯ নৱেম্বৰত তেওঁৰ স্বামী ফখৰুদ্দিন আলী আহমেদৰ সৈতে বিবাহপাশত আবদ্ধ হয়।আলী আহমেদ কাৰাগাৰত আৰু আবিদা আহমেদ কলেজত পঢ়ি থকাৰ সময়তে তেওঁলোকৰ বিবাহৰ ব্যৱস্থা কৰা হয়।

১৯৫৭ চনত আবিদা আহমেদে স্বামীৰ সৈতে যাত্ৰা কৰে আৰু ৰাষ্ট্ৰসংঘত স্বামীৰ নিযুক্তিৰ অংশ হিচাপে নিউয়ৰ্ক চহৰলৈ স্থানান্তৰিত হয়। তেওঁ আৰু তেওঁৰ স্বামী ভাৰত ভ্ৰমণৰ সময়তো পেট নিক্সনৰ লগত গৈছিল।

## কৰ্মজীৱন
ৰাষ্ট্ৰপতিৰ পাকঘৰটো নৱীকৰণ কৰাৰ লগতে অৱধি খাদ্যক ইয়াৰ সূচীত অন্তৰ্ভুক্ত কৰাৰ বাবে বেগমক কৃতিত্ব দিয়া হয়।ইয়াৰ উপৰিও তেওঁ ৰাষ্ট্ৰপতি ভৱনৰ কোঠা আৰু আচবাব পুনৰ সজাই তোলাৰ কাম কৰিছিল আৰু চাৰিওফালৰ লেণ্ডস্কেপিং ডিজাইন কৰাত সহায় কৰিছিল।  ৰাষ্ট্ৰপতি ভৱনৰ সৈতে জড়িত অনুষ্ঠান আৰু সমাৱেশৰো তেওঁ আয়োজন কৰিছিল। ১৯৭৭ চনত কাৰ্যভাৰ গ্ৰহণ কৰি থকাৰ সময়তে তেওঁৰ স্বামীৰ মৃত্যু হয় আৰু প্ৰথম মহিলা হিচাপে তেওঁৰ ভূমিকা শেষ হয়।
## ব্যক্তিগত জীৱন
আবিদা আৰু ফখৰুদ্দিনৰ দুজন পুত্ৰ আৰু এগৰাকী কন্যা আছিল। তেওঁলোকৰ পুত্ৰৰ জ্যেষ্ঠ পাৰভেজ আহমেদ এজন চিকিৎসক যিয়ে ২০১৪ চনৰ সাধাৰণ নিৰ্বাচনত বৰপেটা সমষ্টিত তৃণমূল কংগ্ৰেছ দলৰ প্ৰাৰ্থী হিচাপে প্ৰতিদ্বন্দ্বিতা কৰিছিল।তেওঁলোকৰ আনজন পুত্ৰ বদৰ ডুৰেজ আহমেদে দিল্লী উচ্চ ন্যায়ালয়ৰ ন্যায়াধীশ হিচাপে কাৰ্যনিৰ্বাহ কৰিছিল আৰু জম্মু-কাশ্মীৰ উচ্চ ন্যায়ালয়ৰ মুখ্য ন্যায়াধীশ হিচাপে অৱসৰ গ্ৰহণ কৰিছিল।আবিদা এগৰাকী বেডমিণ্টন খেলুৱৈ আছিল আৰু ১৯৫৮ চনত ৰাষ্ট্ৰীয় চেম্পিয়নশ্বিপত অসম দলক নেতৃত্ব দিছিল।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:মৃত ব্যক্তি
শ্ৰেণী:ৰাজনীতিবিদ
শ্ৰেণী:মহিলা ৰাজনীতিবিদ
শ্ৰেণী:অসমৰ ৰাজনীতিবিদ
সুভাষিনী আলী

**সুভাসিনী আলী** (; জন্ম: ২৯ ডিচেম্বৰ ১৯৪৭) এগৰাকী ভাৰতীয় মাৰ্ক্সবাদী ৰাজনীতিবিদ। তেওঁ ভাৰতীয় কমিউনিষ্ট পাৰ্টি (মাৰ্ক্সবাদী)ৰ এগৰাকী পলিট বুৰো সদস্য। সদৌ ভাৰত গণতান্ত্ৰিক মহিলা সন্থাৰ তেওঁ প্ৰাক্তন সভানেত্ৰী আৰু কাণপুৰৰ প্ৰাক্তন সাংসদ সদস্য।

## প্ৰাৰম্ভিক জীৱন আৰু শিক্ষা
সুভাষিনী আলী ভাৰতীয় জাতীয় সেনাবাহিনীত সেৱা আগবঢ়োৱা কৰ্ণেল প্ৰেম সাহগল আৰু কেপ্তেইন লক্ষ্মী সাহগল (জন্ম ড° লক্ষ্মী স্বামীনাধন) ৰ কন্যা৷ তেওঁ ডেৰাডুনৰ ৱেলহাম গাৰ্লছ স্কুলত পঢ়িছিল। পৰৱৰ্তী সময়ত তেওঁ মাদ্ৰাজৰ মহিলা খ্ৰীষ্টান মহাবিদ্যালয়ৰ পৰা স্নাতক ডিগ্ৰী লাভ কৰে আৰু পিছলৈ কানপুৰ বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।

## ব্যক্তিগত জীৱন
তেওঁ চলচ্চিত্ৰ নিৰ্মাতা মুজাফৰ আলীৰ সৈতে বিবাহপাশত আবদ্ধ হৈছিল। তেওঁলোকৰ বিবাহ বিচ্ছেদ হয়৷ তেওঁলোকৰ পুত্ৰ ছাদ আলী বহু জনপ্ৰিয় ছবি পৰিচালনাৰ বাবে পৰিচিত চলচ্চিত্ৰ নিৰ্মাতা।

আলী এগৰাকী নাস্তিক৷ তেওঁ মৃণালিনী চাৰাভাই, বিজ্ঞানী বিক্ৰম সাৰাভাই, মল্লিকা চাৰাভাইৰ নিকটাত্মীয়।

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:নাস্তিকতাবাদী
মহাৰাষ্ট্ৰৰ খাদ্য

**মহাৰাষ্ট্ৰৰ খাদ্য** () বা মাৰাঠী খাদ্য ভাৰতৰ মহাৰাষ্ট্ৰ ৰাজ্যৰ মাৰাঠী লোকসকলৰ খাদ্য। ইয়াৰ সুকীয়া বৈশিষ্ট্য আছে, আনহাতে অন্যান্য ভাৰতীয় খাদ্যৰ সৈতে বহুখিনি মিল আছে। পৰম্পৰাগতভাৱে মহাৰাষ্ট্ৰীয়সকলে তেওঁলোকৰ খাদ্যক আনতকৈ অধিক অতি সাধাৰণ আৰু সহজ বুলি গণ্য কৰে।

মহাৰাষ্ট্ৰীয় খাদ্যত অধিক আৰু কম মছলাযুক্ত দুয়োবিধ খাদ্য অন্তৰ্ভুক্ত। ঘেঁহু, চাউল, জোৱাৰ, বাজৰী, শাক-পাচলি, মচুৰ দাইল আৰু ফল-মূল খাদ্যৰ মূল সামগ্ৰী। প্ৰায়ে শাক-পাচলিৰ লগত বাদাম আৰু কাজু পৰিবেশন কৰা হয়। অৰ্থনৈতিক অৱস্থা আৰু সংস্কৃতিৰ বাবে পৰম্পৰাগতভাৱে শেহতীয়াকৈ মাংস কম বা কেৱল ধনী লোকেহে ব্যৱহাৰ কৰিছিল।

ৰাজ্যখনৰ মহানগৰ সমূহৰ নগৰীয়া খাদ্য ভাৰতৰ অন্যান্য প্ৰান্তৰৰ লগতে বিদেশৰ খাদ্যৰ দ্বাৰাও প্ৰভাৱিত হৈছে। উদাহৰণস্বৰূপে, দক্ষিণ ভাৰতীয় খাদ্য ইডলি আৰু ড'ছাৰ লগতে চীনা আৰু পশ্চিমীয়া খাদ্য যেনে পিজ্জা ঘৰুৱা ৰন্ধনত আৰু ৰেষ্টুৰেণ্টত জনপ্ৰিয়।

স্বকীয়ভাৱে মহাৰাষ্ট্ৰীয় খাদ্যসমূহৰ ভিতৰত আছে উকদিচে মোডক, আলুচি ভাজী, কণ্ডা পুহে আৰু থালিপিঠ।

## নিয়মীয়া আৰু দৈনিক খাদ্য
মহাৰাষ্ট্ৰ ৰাজ্যয়ে যিহেতু বিশাল অঞ্চল দখল কৰিছে, সেইবাবে শষ্যৰ উৎপাদন সমূহৰ   
উপলব্ধতাৰ ওপৰত ভিত্তি কৰি খাদ্যৰ বৈচিত্ৰ্যতা দেখা পোৱা যায়। প্ৰতিটো পৰিয়ালৰো নিজৰ নিজৰ মছলা আৰু উপাদানৰ অনন্য সংমিশ্ৰণ ব্যৱহাৰ কৰে। মহাৰাষ্ট্ৰৰ গৰিষ্ঠসংখ্যক লোকে মাংস, মাছ আৰু কণী খোৱাৰ প্ৰতি আশক্ত নহয় আৰু বেছিভাগ মানুহৰে প্ৰধান খাদ্য বেছিভাগেই নিৰামিষভোজী। ব্ৰাহ্মণ আৰু ৱৰ্কৰি পন্থাৰ সদস্যৰ দৰে বহু সম্প্ৰদায়ে কেৱল নিৰামিষ খাদ্যহে গ্ৰহন কৰে।

দেশৰ (ডেকান মালভূমি) পৰম্পৰাগত প্ৰধান খাদ্যৰ সাধাৰণতে ভাকৰি, মছলাযুক্ত সিজোৱা শাক-পাচলি, দালি আৰু ভাত। কিন্তু উত্তৰ মহাৰাষ্ট্ৰীয় আৰু নগৰবাসীয়ে ৰুটি বা চাপাটি পছন্দ কৰে, যিটো ঘেঁহুৰে তৈয়াৰী সাধাৰণ ৰুটি।

উপকূলীয় কোংকন অঞ্চলত চাউল পৰম্পৰাগত প্ৰধান খাদ্য। নাৰিকল বহু খাদ্যত ব্যৱহাৰ কৰা হয়। মুম্বাই আৰু উত্তৰ কোংকনৰ খিলঞ্জীয়া মাৰাঠী সম্প্ৰদায়ৰ নিজস্ব সুকীয়া খাদ্য আছে। মালৱানৰ ওচৰৰ দক্ষিণ কোংকনত মালৱানী খাদ্য নামৰ আন এটা স্বতন্ত্ৰ খাদ্য প্ৰস্তুত কৰা হয়, যিটো প্ৰধানকৈ নিৰামিষভোজী। তাত 'কমৰি ৱাডে'(কুকুৰা মাংসৰ পকৰী), মাছৰ প্ৰস্তুতি আৰু চোল্লাত সিজোৱা অধিক জনপ্ৰিয়।
বিদৰ্ভ অঞ্চলত দৈনন্দিন প্ৰস্তুতিত নাৰিকল কম ব্যৱহাৰ কৰা হয় যদিও, শুকান নাৰিকল আৰু বাদাম মচলাযুক্ত ভাজি, ছাগলী আৰু কুকুৰাৰ মাংসত ব্যৱহাৰ কৰা হয়।

## তথ্য সূত্ৰ

শ্ৰেণী:খাদ্য
ছামিম নাজলী

**ছামিম নাজলী** () আছিল এজন পাকিস্তানী সংগীত পৰিচালক। তেওঁ *বাহাৰেইঁ ফিৰ ভি আয়েঁ গি* (১৯৬৯) আৰু *বিন বাদল বৰছাত* (১৯৭৫) আদি চিনেমাৰ বাবে প্লেবেক সংগীত ৰচনা কৰিছিল। তেওঁ প্লেবেক গায়িকা মালাৰ জ্যেষ্ঠ ভগ্নী আছিল। ললীউডৰ ইতিহাসৰ একমাত্ৰ মহিলা সংগীতজ্ঞ হিচাপে তেওঁক জনা যায়।
## প্ৰাথমিক জীৱন আৰু পৰিয়াল
১৯৪০ চনত ব্ৰিটিছ ভাৰতৰ পঞ্জাৱৰ অমৃতসৰত জন্মগ্ৰহণ কৰা শ্বামীম নাজলীয়ে ১৯৪৭ চনত ভাৰত বিভাজনৰ পিছত তেওঁৰ পৰিয়ালসহ পাকিস্তানলৈ গৈ ফৈছালাবাদ (তেতিয়াৰ ল্যালপুৰ)ত বসতি স্থাপন কৰে। নাজলীৰ এগৰাকী কনিষ্ঠ ভগ্নী আছিল, যি পিছলৈ পাকিস্তানী চলচ্চিত্ৰ জগতৰ এগৰাকী বিখ্যাত প্লেবেক গায়িকা হৈ পৰা মালা বেগম। নাজলীৰ খুড়াক মিৰ্জা চুলতান বেইগ (নিজাম দীন) ৰেডিঅ' শিল্পী আছিল আৰু বহু বছৰ ধৰি ৰেডিঅ' পাকিস্তান লাহোৰৰ বিখ্যাত পাঞ্জাবী ৰেডিঅ' অনুষ্ঠান "জমহুৰ দি আৱাজ" (মানুহৰ কণ্ঠ)ত কাম কৰিছিল। নাজলী আৰু ভনীয়েক মালা, দুয়োৰে সংগীতৰ প্ৰতি আকৰ্ষণ আছিল। তেওঁ ভগ্নী মালাক ঘৰতে সংগীতৰ প্ৰশিক্ষণ দিছিল আৰু পিছলৈ, তেওঁক গায়িকা হিচাপে গ্ৰুম কৰিবলৈ জ্যেষ্ঠ সংগীত পৰিচালক জি.এ চিষ্টিৰ ওচৰলৈ লৈ গৈছিল।
## কেৰিয়াৰ
১৯৬৯ চনত ভগ্নী মালাৰ দ্বাৰা নিৰ্মিত "বাহাৰেইঁ ফিৰ ভি আয়েঁ গি" ছবিখনৰ পৰাই সংগীত পৰিচালক হিচাপে ছামীম নাজলীয়ে নিজৰ কেৰিয়াৰ আৰম্ভ কৰে। চিনেমাখনৰ বাবে তেওঁৰ সংগীত ৰচনাৰ বহুল প্ৰশংসিত হৈছিল। "পিয়াৰ কে নাঘময় কিছ নে চেৰেই" ট্ৰেকটো চাহিদাৰ পপ সুৰত পৰিণত হয়। অভিনেত্ৰী ৰ’জিনাই চিত্ৰিত কৰা এটা ৰোমাঞ্চকৰ ক্লাব গীত আছিল। চিনেমাখনৰ আন এটা গীত আছিল, "খুছ নাছিবি হায় মেৰী", আহমেদ ৰুছদি আৰু মালাৰ কণ্ঠদান কৰা ৰোমাণ্টিক যুটি। নাজলীৰ দ্বিতীয়খন চিনেমা আছিল "নাইট ক্লাব" (১৯৭১)। বক্স অফিচত ছবিখন ভাল নহ’লেও নাজলীৰ সংগীত আছিল পাৰ এক্সেলেন্স। চিনেমাখনৰ কিছুমান উল্লেখযোগ্য গীত আছিল "মিলা জো পিয়াৰ তুমহাৰা বাহৰ অই হায়" (ৰুছদি/মালা) আৰু "সঠিয়া ও মোৰে সতিয়া কুচ কেহ জৰা" (মালা)। তাৰ পিছত নাজলীয়ে ১৯৭৫ চনত মুক্তি পোৱা এখন হিট চিনেমা "বিন বাদল বৰসাত"ৰ সংগীত ৰচনাৰ সুযোগ পালে। চিনেমাখনৰ গীতবোৰ বৰ জনপ্ৰিয় আছিল; "সৱাল কাৰ্তি হায় ঔৰত, জৱাব দো মাৰ্দো, সদা-ই-দৰ্দ ছুনো", "তু মেৰা প্যাৰ হায়, তুঝ কো সদা মই চাহুন গা", আৰু "ৰিম ঝিম নাইনা বৰচেন, প্যাছায় হেইন জজবাত তুঝ বিন, বিন বাদাল বৰছাত।" অভিনেত্ৰী/পৰিচালক ছামিম আৰাই যেতিয়া তেওঁৰ ছবি "মেৰা পিয়াৰ যাদ ৰাখনা" আৰম্ভ কৰিছিল, তেতিয়া তেওঁ নাজলীক সংগীত পৰিচালক হিচাপে চুক্তিবদ্ধ কৰিছিল যদিও সেই ছবিখন কেতিয়াও চিনেমা হলত মুক্তি নাপালে। 

চলচ্চিত্ৰৰ উপৰিও ছামিম নাজলীয়ে পিটিভিৰ এটা অনুষ্ঠান "বাজম-ই-নাঘ"তো কাম কৰিছিল আৰু লাহোৰৰ ৰেডিঅ' পাকিস্তানৰ বাবে গীত ৰচনা কৰিছিল। ২০০৮ চনত নাজলীয়ে পাঁচটা গীতেৰে গঠিত তেওঁৰ সংগীত এলবাম মুকলি কৰাৰ পৰিকল্পনা কৰে।

## তথ্য সূত্ৰ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ কণ্ঠশিল্পী
শ্ৰেণী:সুৰকাৰ
শ্ৰেণী:নাৰী
জানকী মন্দিৰ

**জানকী মন্দিৰ** (,নেপালী: जानेकी मन्दिर) নেপালৰ জনকপুৰধামত অৱস্থিত। এই মন্দিৰ ভগবান শ্ৰীৰামৰ পত্নী দেৱী সীতাৰ প্ৰতি উৎসৰ্গিত এক হিন্দু মন্দিৰ। ই কইৰি হিন্দু স্থাপত্যৰ উদাহৰণ।

 সম্পূৰ্ণৰূপে উজ্জ্বল বগা ৰঙেৰে নিৰ্মিত আৰু ১,৪৮০ বৰ্গমিটাৰ (১৫,৯৩০ বৰ্গফুট) এলেকা আগুৰি অৱস্থান কৰিছে। এই মন্দিৰ সম্পূৰ্ণৰূপে শিল আৰু মাৰ্বলৰ দ্বাৰা নিৰ্মিত তিনিমহলীয়া গঠন।

মন্দিৰৰ দেৱালত মধুবনীৰ ছবি আছে। ইয়াৰ ৬০টা কোঠাৰ সকলোবোৰেই নেপালৰ পতাকা, ৰঙীন কাঁচ, খোদিত, আৰু নানান চিত্ৰৰে সজাই তোলা হৈছে, লগতে জালিৰ খিৰিকী আৰু গুৰুদ্বাৰো আছে।

ৰামায়ণত বৰ্ণিত জানকী (সীতা) আৰু ৰামৰ সীতা সয়ম্বৰ (দৰা বাছনি অনুষ্ঠান) ইয়াত এই মন্দিৰৰ লগত সংলগ্ন বিবাহ মণ্ডপত সংঘটিত হোৱা বুলি বিশ্বাস কৰা হয়। ২০০৮ চনত এই স্থান ইউনেস্ক'ৰ আংশিক স্থান হিচাপে নিৰ্ধাৰণ কৰা হয়।

## ইতিহাস
এই মন্দিৰটোক জনপ্ৰিয়ভাৱে নৌ লখা মন্দিৰ (অৰ্থাৎ "ন লাখ") বুলিও জনা যায়। মন্দিৰ নিৰ্মাণৰ খৰচ আছিল প্ৰায় একে পৰিমাণৰ সোণৰ মুদ্ৰা: ন লাখ বা ​​ন লাখ সোণৰ মুদ্ৰা, সেয়েহে এই নামটো প্ৰচলিত। অৰ্ছা ৰাজ্যৰ (উৰ্ছা, ওণ্ডছা আৰু টিকামগড় নামেৰেও জনাজাত) ৰাণী বৃষ ভানুৱে ১৯১০ খ্ৰীষ্টাব্দত এই মন্দিৰ নিৰ্মাণ কৰিছিল। এই মন্দিৰটো নেপালৰ জনকপুৰত অৱস্থিত।

১৬৫৭ চনত ঠিক সেই ঠাইতে সীতা দেৱীৰ সোণৰ মূৰ্তি পোৱা গৈছিল আৰু তাত সীতাই বাস কৰিছিল বুলি কোৱা হয়। কিংবদন্তিটোত কোৱা হৈছে যে সন্ন্যাসী শুৰ্কশোৰদাসে সীতাৰ প্ৰতিমূৰ্তি পোৱা পবিত্ৰ স্থানত মন্দিৰ টো নিৰ্মাণ কৰা হৈছিল। দৰাচলতে আধুনিক জনকপুৰৰ প্ৰতিষ্ঠাপক আৰু সীতা উপাসনা (সীতা উপনিষদ বুলিও কোৱা হয়) দৰ্শনৰ বিষয়ে প্ৰচাৰ কৰা মহান সাধু আৰু কবি আছিল শূৰ্কীশোৰদাস। কিংবদন্তি অনুসৰি এই স্থানত ৰজা জনক (সীৰাধ্বজ) শিৱ-ধনুৰ পূজা কৰিছিল।
২০১৫ চনৰ ২৬ এপ্ৰিললৈকে, ২০১৫ চনৰ এপ্ৰিল মাহত হোৱা ভূমিকম্পৰ ফলত মন্দিৰটো আংশিকভাৱে ভাঙি পৰা বুলি কোৱা হৈছে।

## তীৰ্থযাত্ৰা
প্ৰতি বছৰে নেপাল, ভাৰত, শ্ৰীলংকা, আৰু অন্যান্য দেশৰ পৰা হাজাৰ হাজাৰ তীৰ্থযাত্ৰী ৰাম জানকী মন্দিৰলৈ গৈ ভগৱান ৰাম আৰু সীতাৰ আৰাধনা কৰিবলৈ আহে। ৰাম নৱামী, বিবাহ পঞ্চমী, দশাইন আৰু তিহাৰ উৎসৱৰ সময়ত বহু উপাসক দেৱালয়লৈ আহে।

## গেলেৰী

File:Pano of Janaki Mandir-Janakpur Nepal-.jpg|Panoramic view (2016)File:Janki Mandir of Janakpur Dham(Nepal).jpg|সন্মুখ ভাগ (২০০৭)
File:Sunset view of the Janaki Mandir (Janakpur, Nepal) captured on Nov. 02, 2012..JPG|সূৰ্যাস্তৰ দৃশ্য (২০১২)
File:Janki Mandir (Janakpur, Nepal) as seen in the early morning of Nov. 02, 2012..JPG|ৰাতিপুৱাৰ দৃশ্য (২০১২)File:Inside view of the Janki Mandir of Janakpur, Nepal..JPG|ভিতৰৰ দৃশ্যFile:Ganga Sagar Janakpurdham- MG 3584.jpg|গংগা সাগৰ
File:Dhanush Saagar.JPG|ধনুসা সাগৰ


## ওচৰত অৱস্থিত মন্দিৰ
*লক্ষ্মণ মন্দিৰ
*ৰাম জনাকী বিৱাহা মণ্ডপ
*ৰাজ দেৱী মন্দিৰ
*ৰাম মন্দিৰ

## লগতে চাওক
*ৰাম মন্দিৰ, জনকপুৰ
*সীতা মাই মন্দিৰ
*মাতা কৌশল্য মন্দিৰ
*নেপালৰ হিন্দু মন্দিৰৰ তালিকা

## তথ্য সূত্ৰ
লাভলী আনন্দ

**লাভলী আনন্দ** () জনতা দল ইউনাইটেডৰ এগৰাকী ভাৰতীয় ৰাজনীতিবিদ৷ তেওঁ বিহাৰত শ্বেওহৰ (লোকসভা সমষ্টি)ক প্ৰতিনিধিত্ব কৰা সংসদৰ সদস্য আৰু বিহাৰ বিধানসভাৰ প্ৰাক্তন সদস্য। তেওঁ ভাৰতৰ সংসদৰ নিম্ন সদন দশম লোকসভাৰ সদস্য হিচাপেও কাৰ্যনিৰ্বাহ কৰিছিল৷
## চমু জীৱনী
লাভলী আনন্দৰ খুলশালীয়েক মাধুৰী সিং ১৯৮০ চনত কংগ্ৰেছ দলৰ পৰা সংসদৰ সদস্য আছিল বাবে তেওঁ এটা সুসংযোগী ৰাজনৈতিক পৰিয়ালৰ পৰা অহা বুলি ভাবিব পাৰি। কিন্তু তেওঁৰ ৰাজনৈতিক কেৰিয়াৰ আৰম্ভ হৈছিল তেওঁৰ স্বামী, আনন্দ মোহন সিং য়ে প্ৰতিষ্ঠা কৰা নতুন বিহাৰ পিপলছ পাৰ্টিৰ অভিষেক প্ৰাৰ্থী হিচাপে। লাভলী আনন্দে ১৯৯৪ চনৰ উত্তৰ বিহাৰ সমষ্টিৰ বৈশালীত হোৱা লোকসভাৰ উপ-নিৰ্বাচনত প্ৰাক্তন বিহাৰ মুখ্যমন্ত্ৰী সত্যেন্দ্ৰ নাৰায়ণ সিনহাৰ পত্নী এগৰাকী হেভি-ৱেইট সংসদ সদস্য কিশোৰী সিনহাক পৰাস্ত কৰিছিল।.১৯৯৬ চনৰ নিৰ্বাচনত তেওঁ প্ৰতিদ্বন্দ্বিতা কৰা নাছিল আৰু ১৯৯৯ চনৰ নিৰ্বাচনত পুনৰ জয়ী হ'ব নোৱাৰিলে।

কিশোৰী সিনহা আছিল তেওঁৰ খুলশালীয়েক আৰু প্ৰাক্তন সাংসদ শ্যামা সিং (মাধুৰী সিঙৰ কন্যা)ৰ শাহুৱেক।

আনন্দে দুবাৰকৈ বিহাৰৰ বিধানসভাৰ সদস্য হিচাপেও নিৰ্বাচিত হৈছে৷ তেওঁ এবাৰ বৰহত আৰু পুনৰ নৱীনগৰত জয়ী হৈছে।

তেওঁৰ স্বামী আনন্দ মোহন সিঙক তেওঁ ১৯৯১ চনত বিয়া কৰাইছিল৷ ১৯৯৪ চনৰ উপ-নিৰ্বাচনত তেওঁৰ সফলতাৰ আঁৰত তেওঁৰ বিশেষ ভূমিকা আছিল। তেওঁ দুবাৰকৈ শ্বেওহৰৰ সাংসদ হিচাপে কাৰ্যনিৰ্বাহ কৰিছিল, ১৯৯৬ আৰু ১৯৯৮ চনত৷ ২০১৪ চনৰ সাধাৰণ নিৰ্বাচনত তেওঁৰ পত্নীয়ে তাত সমাজবাদী পাৰ্টিৰ প্ৰাৰ্থী হিচাপে থিয় দিছিল। 

২০১৫ চনত আনন্দ হিন্দুস্তানী আৱাম মৰ্চা দলৰ সৈতে জড়িত হৈ শ্বেওহৰ সমষ্টিৰ পৰা তেওঁ প্ৰতিদ্বন্দ্বিতা কৰে। নিৰ্বাচনত তেওঁ প্ৰায় ৪০০ ভোটৰ ব্যৱধানত পৰাস্ত হয়।

আনন্দই ৰাঁচী বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰিছে। তেওঁৰ আৰু তেওঁৰ স্বামীৰ দুজন পুত্ৰ আৰু এগৰাকী কন্যা আছে৷ তেওঁৰ পুত্ৰ চেতন আনন্দয়েও নিৰ্বাচিত হোৱাৰ ইচ্ছা প্ৰকাশ কৰিছে।

## তথ্যসূত্ৰ


শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:জীৱিত ব্যক্তি
চিন্তা অনুৰাধা

**চিন্তা অনুৰাধা** () হৈছে অন্ধ্ৰ প্ৰদেশৰ এগৰাকী ভাৰতীয় ৰাজনীতিবিদ। ২০১৯ চনৰ পৰা ২০২৪ চনলৈকে ৱাইএছআৰ কংগ্ৰেছৰ ফালৰ পৰা অমলাপুৰম লোকসভা সমষ্টিক প্ৰতিনিধিত্ব কৰিছিল।

## প্ৰাথমিক জীৱন আৰু শিক্ষা
অনুৰাধাৰ জন্ম হয় অন্ধ্ৰ প্ৰদেশৰ পশ্চিম গোদাবৰী জিলাৰ মাৰুতেৰু গাঁৱত৷ তেওঁ চিন্তা কৃষ্ণমূৰ্তি আৰু বিজয়া ভাৰতীৰ ঘৰত জন্মগ্ৰহণ কৰিছিল। ১৯৯১ চনত তল্লা সত্যনাৰায়ণক তেওঁ বিয়া কৰাইছিল। তেওঁলোকৰ দুগৰাকী কন্যা আৰু এজন পুত্ৰ আছে।তেওঁ স্কুলীয়া শিক্ষা ছেইণ্ট এন হাইস্কুলত গ্ৰহণ কৰিছিল।

## কৰ্মজীৱন
অনুৰাধা ২০১৯ চনৰ ভাৰতীয় সাধাৰণ নিৰ্বাচনত অন্ধ্ৰপ্ৰদেশত অনুষ্ঠিত হোৱা ভাৰতীয় সাধাৰণ নিৰ্বাচনত ৱাই এছ আৰ কংগ্ৰেছ পাৰ্টিক প্ৰতিনিধিত্ব কৰি ১৭ নং লোকসভাৰ সদস্য হয় আৰু তেওঁৰ নিকটতম প্ৰতিদ্বন্দ্বী তেলেগু দেশম পাৰ্টিৰ গন্তি হৰিশ মধুৰক ৩৯,৯৬৬ ভোটত পৰাস্ত কৰে। ইয়াৰ পূৰ্বে তেওঁ প্ৰচাৰ আৰম্ভ কৰিছিল যদিও আনুষ্ঠানিকভাৱে ২০১৯ চনৰ ১৬ মাৰ্চতহে তেওঁৰ দলৰ মনোনয়ন লাভ কৰিছিল।

২০১৯ চনৰ এপ্ৰিল মাহত তেওঁ ৰাজনীতিৰ ক্ষেত্ৰ এৰি দিয়াৰ উৰাবাতৰি বিয়পি পৰে।তেওঁ সেইবোৰ বাতৰি অস্বীকাৰ কৰে আৰু কয় যে জনসেনা আৰু তেলেগু দেশম পাৰ্টিৰ সদস্যসকলে তেওঁৰ বিৰুদ্ধে ভুল তথ্য বিয়পাইছে৷

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:নাৰীবাদী
শ্ৰেণী:অন্ধ্ৰপ্ৰদেশৰ ব্যক্তি
অনিতা আৰ্য

**অনিতা আৰ্য** () ভাৰতীয় লোকসভাৰ প্ৰাক্তন সদস্য। তেওঁ ভাৰতীয় জনতা দলৰ এগৰাকী নেত্ৰী। ত্ৰয়োদশ লোকসভাত দিল্লীৰ কেৰল বাগক প্ৰতিনিধিত্ব কৰিছিল। ১৯৯৯ চনত তেওঁ দিল্লীৰ মেয়ৰ আছিল।

## প্ৰাৰম্ভিক জীৱন আৰু শিক্ষা
১৯৬৩ চনৰ ২৬ জানুৱাৰীত উত্তৰ প্ৰদেশৰ আগ্ৰাত অনিতা আৰ্যৰ জন্ম হয়। তেওঁ পিতৃ কুন্দন লাল নিমল আৰু মাতৃ প্ৰেমৱতীৰ ঘৰত জন্মগ্ৰহণ কৰিছিল। দশম–দ্বাদশ শ্ৰেণীৰ শিক্ষাৰ বাবে তেওঁ আগ্ৰাৰ শ্ৰীমতী সিংহুৰী বাল বালিকা ইণ্টাৰমিডিয়েট কলেজলৈ যায়।

তেওঁ আগ্ৰাস্থিত আগ্ৰা কলেজৰ পৰা পি এইচ ডি, এম এ আৰু, বি এ ডিগ্ৰী লাভ কৰে।পৰৱৰ্তী সময়ত তেওঁ ৰোহটক (হাৰিয়ানা)ৰ মহৰ্ষি দয়ানন্দ বিশ্ববিদ্যালয়ৰ পৰা বি.এড লাভ কৰে৷ তেওঁৰ গৱেষণ-পত্ৰৰ শিৰোনাম আছিল "ছাৰ যদুনাথ সৰকাৰ- তেওঁৰ জীৱনী আৰু মধ্যযুগীয় ভাৰতীয় ইতিহাসলৈ অৱদান"।

## কৰ্মজীৱন

### দিল্লীত
১৯৯৭ চনৰ ফেব্ৰুৱাৰী মাহৰ পৰা ১৯৯৯ চনৰ অক্টোবৰ মাহলৈকে তেওঁ নতুন দিল্লীত পৌৰসভাৰ কাউন্সিলাৰ হিচাপে কাৰ্যনিৰ্বাহ কৰিছিল।১৯৯৯ চনৰ এপ্ৰিলৰ পৰা অক্টোবৰলৈকে তেওঁ কিছু সময়ৰ বাবে দিল্লীৰ মেয়ৰ হিচাপেও কাৰ্যনিৰ্বাহ কৰিছিল, য'ত তেওঁ পৌৰ নিগমত শিক্ষা সমিতিৰ উপ-সভাপতি হিচাপেও কাম কৰিছিল।

মেয়ৰ হিচাপে কাৰ্যনিৰ্বাহ কৰাৰ সময়ছোৱাত তেওঁ উন্নত স্বাস্থ্যসন্মত পৰিস্থিতি সৃষ্টি আৰু প্ৰদূষণ হ্ৰাস কৰাৰ কাম কৰিছিল। চৰকাৰী বিদ্যালয়ত উন্নত শিক্ষাৰ সুবিধাও সৃষ্টি কৰিছিল। তেওঁ মহিলা আৰু শিশুৰ বাবে বিশেষ স্বাস্থ্যসেৱা কাৰ্যসূচীও সৃষ্টি কৰিছিল।

### লোকসভাত
১৯৯৯ চনত তেওঁ কাৰোল বাগ লোকসভা সমষ্টিৰ পৰা ত্ৰয়োদশ লোকসভালৈ নিৰ্বাচিত হয়। দিল্লীৰ একমাত্ৰ সংৰক্ষিত সমষ্টি হোৱাৰ বাবে কেৰল বাগৰ বিৰুদ্ধে পূৰ্বে সমষ্টিটোত জয়ী হোৱা আন এগৰাকী দলিত মহিলা মীৰা কুমাৰ থিয় দিছিল৷

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:জীৱিত ব্যক্তি
শ্ৰেণী:ৰাজনৈতিক ক্ষেত্ৰত নাৰী
সংগম লক্ষ্মী বাই

**সংগম লক্ষ্মী বাই** (, ২৭ জুলাই ১৯১১ – ১৯৭৯) এগৰাকী ভাৰতীয় সমাজকৰ্মী আৰু সাংসদ সদস্য আছিল।
## প্ৰাথমিক জীৱন
১৯১১ চনত হায়দৰাবাদ ৰাজ্যৰ ঘটকেছৰত সংগম লক্ষ্মী বাইৰ জন্ম হৈছিল । তেওঁৰ দেউতাকৰ নাম ডি ৰমাইয়া। শাৰদা নিকেতনৰ কাৰ্ৱে বিশ্ববিদ্যালয় আৰু মাদ্ৰাজৰ কলা মহাবিদ্যালয়ত তেওঁ শিক্ষা গ্ৰহণ কৰে।

## জীৱন
বাইয়ে পূৰ্ণকালীন সমাজ আৰু জনসেৱক হিচাপে কাম কৰিছিল। ছাত্ৰী জীৱনত ছাইমন কমিচন বৰ্জন কৰি তেওঁ ৰাজনীতিত প্ৰৱেশ কৰিছিল। লোণ সত্যাগ্ৰহত সক্ৰিয় অংশগ্ৰহণ কৰি তেওঁ ১৯৩০-৩১ চনলৈকে এবছৰ কাৰাগাৰত আছিল।

তেওঁ হায়দৰাবাদৰ ইন্দিৰা সেৱা সদন (অনাথ আশ্ৰম), ৰাধিকা প্ৰসূতি গৃহ, বাসু শিশু বিহাৰ আৰু মাছেট্টি হনুমন্থু গুপ্ত হাইস্কুলৰ প্ৰতিষ্ঠাপক আৰু সন্মানীয় সম্পাদিকা আছিল।

আচাৰ্য বিনোবা ভৱেৰ প্ৰথম পদ যাত্ৰাৰ দায়িত্বত আৰু হায়দৰাবাদ যাদৱ মহাজন সমাজৰ সভানেত্ৰী আৰু সৰ্বভাৰতীয় ছাত্ৰ সন্মিলন, হায়দৰাবাদ খাদ্য পৰিষদ আৰু অন্ধ্ৰ যুৱতী মণ্ডলীৰ উপ-সভানেত্ৰী হিচাপে তেওঁ কাম কৰিছিল। বাই অন্ধ্ৰ প্ৰদেশৰ ৰাজ্যিক সমাজ কল্যাণ উপদেষ্টা ব’ৰ্ডৰ কোষাধ্যক্ষ আৰু হায়দৰাবাদ প্ৰদেশ কংগ্ৰেছ কমিটীৰ মহিলা কংগ্ৰেছৰ আহ্বায়কো আছিল। ১৮ বছৰ ধৰি তেওঁ অন্ধ্ৰ বিদ্যা মহিলা সংগমৰ সদস্য আছিল৷ কেইবছৰমানৰ বাবে তেওঁ অন্ধ্ৰ প্ৰদেশ কংগ্ৰেছ কমিটীৰ কাৰ্যবাহী আৰু সৰ্বভাৰতীয় কংগ্ৰেছ কমিটীত কাৰ্যনিৰ্বাহ কৰিছিল।
## ৰাজনৈতিক জীৱন
১৯৫২ চনত হায়দৰাবাদ ৰাজ্যিক বিধানসভালৈ নিৰ্বাচিত হোৱা বাইয়ে ১৯৫৪ চনৰ ফেব্ৰুৱাৰী মাহৰ পৰা ১৯৫৬ চনৰ অক্টোবৰ মাহলৈকে অন্ধ্ৰপ্ৰদেশ চৰকাৰৰ শিক্ষাৰ উপ-মন্ত্ৰীৰ পদত অধিষ্ঠিত হয়। তেওঁ মেদক সমষ্টিৰ পৰা ভাৰতীয় জাতীয় কংগ্ৰেছৰ সদস্য হিচাপে প্ৰতিনিধিত্ব কৰিছিল।
## ব্যক্তিগত জীৱন
শৈশৱতে ১৮ বছৰীয়া দুৰ্গা প্ৰসাদ যাদৱৰ সৈতে তেওঁ বিবাহপাশত আবদ্ধ হয়। কিছুদিনৰ পাছত তেওঁৰ স্বামীৰ মৃত্যু হ’ল।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজনৈতিক ক্ষেত্ৰত নাৰী
ৰচনা বেনাৰ্জী

**ৰচনা বেনাৰ্জী** (; ২ অক্টোবৰ ১৯৭২) হৈছে এগৰাকী ভাৰতীয় অভিনেত্ৰী, ঔদ্যোগী, টেলিভিছনৰ পৰিৱেশক, আৰু ৰাজনীতিবিদ। তেওঁ সাধাৰণতে বাংলা, উড়িয়াৰ লগতে তেলেগু, তামিল আৰু কানাড়া ছবিতো কাম কৰিছে।

১৯৯১ চনত তেওঁ *মিছ কলকাতা*ৰ মুকুট পিন্ধিছিল। তেওঁ ভাৰতৰ মিছ ইণ্ডিয়া প্ৰতিযোগিতাত *মিছ বিউটিফুল স্মাইল*কে ধৰি পাঁচখন সৌন্দৰ্য্য প্ৰতিযোগিতাত জয়ী হৈছে।তেওঁ শেহতীয়াকৈ ২০২৪ চনৰ জুন মাহৰ পৰা পশ্চিম বংগৰ হুগলী (লোকসভা সমষ্টি)ৰ সংসদ সদস্য হিচাপে কাৰ্যনিৰ্বাহ কৰি আছে।

## প্ৰাৰম্ভিক জীৱন
১৯৭২ চনৰ ২ অক্টোবৰতাৰিখে পশ্চিম বংগৰ কলিকতা (বৰ্তমান কলকাতা)ত জন্মগ্ৰহণ কৰা ৰচনা বেনাৰ্জী পিতৃ-মাতৃৰ একমাত্ৰ সন্তান আছিল। তেওঁৰ পিতৃৰ নাম আছিল ৰবীন্দ্ৰনাথ বেনাৰ্জী। তেওঁৰ প্ৰকৃত নাম আছিল ঝুমঝুম বেনাৰ্জী। তেওঁ ৰাষ্ট্ৰীয় ছোৱালী হাইস্কুলৰ পৰা উচ্চতৰ মাধ্যমিক শিক্ষা সমাপ্ত কৰে।

## মডেলিং আৰু অভিনয় জগতত
বেনাৰ্জীয়ে ১৯৯১ চনত মিছ কলকাতা প্ৰতিযোগিতাত জয়লাভ কৰিছিল যেতিয়া তেওঁ চাউথ চিটি কলেজৰ দ্বিতীয় বৰ্ষৰ স্নাতক পাঠ্যক্ৰমত পঢ়ি আছিল। অভিনয় জীৱন আৰম্ভ কৰাৰ পূৰ্বে কেইবাখনো সৌন্দৰ্য্য প্ৰতিযোগিতাত অংশগ্ৰহণ কৰাৰ লগতে তেওঁক প্ৰায়ে ‘মিছ বিউটিফুল স্মাইল’ বুলি ঘোষণা কৰা হৈছিল। ১৯৯২ চনত মিছ ইণ্ডিয়া প্ৰতিযোগিতাৰ গ্ৰেণ্ড ফাইনেলত অংশগ্ৰহণ কৰিব নোৱাৰিলে য’ত মধু সপ্ৰেৱে খিতাপ দখল কৰে। 

### অভিনয় কেৰিয়াৰ (১৯৯৩-২০১৭)
সুখেন দাসে তেওঁৰ *ডেন প্ৰতিদান (১৯৯৩)*ত মহিলা নায়িকাৰ বাবে বেনাৰ্জীক বাছি লৈছিল। তেওঁ তাইৰ নাম সলনি কৰি *ৰচনা* কৰা হৈছিল, যিটো নাম দাসে ‘ৰবীন্দ্ৰ ৰচনাৱলী’ পাইছিল। ৰচনাই আজিলৈকে প্ৰায় ৪৫খন ওড়িয়া চিনেমা কৰিছে। তাৰ ভিতৰত অন্যতম কাল্ট চিনেমা *সূৰ্য্যবংশম* ছবিখনত অমিতাভ বচ্চনৰ সৈতে অভিনয় কৰিছিল।

## ব্যক্তিগত জীৱন
ৰচনা বেনাৰ্জীয়ে তেওঁৰ সহ অভিনেতা সিদ্ধান্ত মহাপাত্ৰৰ সৈতে বিবাহপাশত আবদ্ধ হয়। ২০০৪ চনত তেওঁৰ বিবাহ বিচ্ছেদ হয়। ২০০৭ চনত প্ৰবাল বসুৰ সৈতে পুনৰ বিবাহপাশত আবদ্ধ হয় আৰু ২০১৬ চনত তেওঁৰ পৰাও বিচ্ছেদ হয়। তেওঁলোকৰ এজন পুত্ৰ আছে।

## ৰাজনৈতিক জীৱন
২০২৪ চনৰ ভাৰতীয় সাধাৰণ নিৰ্বাচনত ভাৰতীয় জনতা পাৰ্টিৰ সাংসদ লকেট চেটাৰ্জীৰ বিৰুদ্ধে হুগলী লোকসভা সমষ্টিৰ আসনৰ পৰা সৰ্বভাৰতীয় তৃণমূল কংগ্ৰেছৰ প্ৰাৰ্থী হিচাপে বেনাৰ্জীয়ে প্ৰতিদ্বন্দ্বিতা কৰি ৭৬,৮৫৩টা ভোটৰ ব্যৱধানত জয়ী হৈছিল।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ব্যৱসায়ী
শ্ৰেণী:অভিনেতা
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:দাক্ষিণাত্যৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:ওড়িয়া চলচ্চিত্ৰৰ অভিনেত্ৰী
কাঁথা

[right|thumb|[বাংলাদেশৰ পৰম্পৰাগত কেঁথা চিলাই]]
**কেঁথা** () হ'ল বাংলাদেশ আৰু ভাৰতৰ পূব অঞ্চল বিশেষকৈ ভাৰতৰ পশ্চিম বংগ, ত্ৰিপুৰা আৰু ওড়িশাৰ এক প্ৰকাৰৰ এম্ব্ৰয়ডাৰী শিল্প, যাক কান্তা বা কোৱান্তা বুলিও উচ্চাৰণ কৰা হয়। ওড়িশাত পুৰণি শাৰীবোৰ ইটো সিটোৰ ওপৰত থুপ খােৱাই হাতেৰে চিলাই কৰি কুশ্বনৰ পাতল টুকুৰা এটা তৈয়াৰ কৰা হয়। ইয়াক সাধাৰণতে বিচনাৰ কুশ্বনৰ ওপৰত বা কুশ্বনৰ পৰিৱৰ্তে ব্যৱহাৰ কৰা হয়। "কাঁথা শাৰী" পৰম্পৰাগতভাৱে বংগ অঞ্চলৰ মহিলাসকলে পিন্ধে। আজিকালি শাৰী, কুৰ্তা (বা পাঞ্জাবী) আৰু চুৰিদাৰ আৰু আন বহুতো কাপোৰৰ ওপৰত এম্ব্ৰয়ডাৰী চিলাই কৰা হয়, যাক জনপ্ৰিয়ভাৱে ‘কণ্ঠ চিলাই কৰা’ বুলি জনা যায় আৰু ইয়াৰ নান্দনিক মূল্য আৰু হাতেৰে নিৰ্মিত বৈশিষ্ট্যৰ বাবে জনপ্ৰিয়তা লাভ কৰে।

সাধাৰণতে নক্সী কেঁথা নামেৰে জনাজাত সাধাৰণ তুচক তৈয়াৰ কৰিবলৈও কেঁথা চিলাই ব্যৱহাৰ কৰা হয়। বংগৰ মহিলাসকলে সাধাৰণতে পুৰণি শাৰী আৰু কাপোৰ ব্যৱহাৰ কৰি বিশেষকৈ শিশুৰ বাবে লঘু কম্বল, থ্ৰ’ বা বিচনাৰ ঢাকনি বনাবলৈ কেঁথা চিলাই ব্যৱহাৰ কৰে। ভাৰত উপমহাদেশৰ বংগ অঞ্চললৈ অহা পৰ্যটকৰ মাজত কেঁথা অতি জনপ্ৰিয়।

## ব্যুৎপত্তি
কেঁথা শব্দটোৰ কোনো লক্ষণীয় ব্যুৎপত্তিগত মূল নাই। শব্দটোৰ সঠিক উৎপত্তিৰ বিষয়ে সঠিকভাৱে জনা নাযায় যদিও ইয়াৰ পূৰ্বসূৰী সম্ভৱতঃ খেটা (বাংলা ভাষাত "ক্ষেত্ৰ")ত আছে। নিয়াজ জামানৰ মতে কেঁথা শব্দৰ উৎপত্তি সংস্কৃত শব্দ কন্ঠৰ পৰা হৈছে, যাৰ অৰ্থ হৈছে ৰাগ, কিয়নো কন্ঠ ৰাগৰে গঠিত।  বাংলা ভাষাতো ইয়াৰ নাম উপভাষাৰ পৰা উপভাষালৈ ভিন্ন আৰু ইয়াক কাঁই, খেতা, কেঁচা, শুজনি হিচাপে জনা যায়।

## বয়ন
right|thumb|250x250px|শিশুৰ বাবে বিচনা হিচাপে ব্যৱহাৰ কৰা কেঁথা
right|thumb|250x250px|বিচনা হিচাপে ব্যৱহৃত কেঁথা
right|thumb|250x250px|এটা কেঁথাৰ ওচৰৰ পৰা লোৱা ছবি‍। বাওঁ আৰু তলৰ পাৰ দেখুওৱা হৈছে, লগতে চলন্ত চি‍লাইবোৰো দেখা গৈছে।
কেঁথা হৈছে গ্ৰাম্য মহিলাসকলে প্ৰায়ে কৰা এবিধ এম্ব্ৰয়ডাৰী। কেঁথা এম্ব্ৰয়ডাৰীৰ পৰম্পৰাগত ৰূপটো কোমল ধুতী আৰু শাৰীৰে কৰা হৈছিল, ধাৰে ধাৰে সৰল ৰানিং চিলাই কৰা হৈছিল। সম্পূৰ্ণ সামগ্ৰীৰ ব্যৱহাৰৰ ওপৰত নিৰ্ভৰ কৰি সেইবোৰক লেপকেঁথা বা সুজনী কেঁথা বুলি জনা গৈছিল। 

এম্ব্ৰয়ডাৰী কাপোৰৰ বহুতো ব্যৱহাৰ আছে, তাৰ ভিতৰত আছে‍ চাদৰ, আইনা, বাকচ, আঠুৱা আদিৰ বাবে কভাৰ বা ঢাকনি আদি হিচাপে কৰা ব্যৱহাৰ৷ কিছুমান ক্ষেত্ৰত, গোটেই কাপোৰখন ৰানিং চিলাইৰে ঢাকি থোৱা হয়, ফুল, জীৱ-জন্তু, চৰাই আৰু জ্যামিতিক আকৃতিৰ লগত সংগতি থকা সুন্দৰ আকৃতিৰ  দৈনন্দিন কাম-কাজৰ বিষয়বস্তু ব্যৱহাৰ কৰা হয়। কাপোৰখনত কৰা চিলাইয়ে‍ কেঁথাক অলপ বলিৰেখাযুক্ত কৰাৰ লগতে‍ ঢৌৱাই পেলোৱাৰ নিচিনা প্ৰভাৱ দিয়ে। সমসাময়িক কেঁথা বহল পৰিসৰৰ কাপোৰ যেনে শাৰী, ডুপাট্টা, পুৰুষ আৰু মহিলাৰ বাবে চাৰ্ট, বিচনা আৰু অন্যান্য আচবাবৰ কাপোৰত প্ৰয়োগ কৰা হয়, বেছিভাগতেই কপাহ আৰু ৰেচম ব্যৱহাৰ কৰা হয়। আধুনিক কেঁথা-চিলাই শিল্প উদ্যোগ এটা অতি জটিল আৰু বহু-পৰ্যায়ৰ উৎপাদন আৰ্হিৰ লগত জড়িত হৈ আছে‍।

## তথ্যসূত্ৰ

শ্ৰেণী:ভাৰতৰ হস্তশিল্প
শ্ৰেণী:পশ্চিম বংগৰ সংস্কৃতি
শ্ৰেণী:পশ্চিম বংগৰ ভৌগলিক সূচক
মুলতানী লিপি

**মুলতানী লিপি ()**মুলতানী হৈছে পঞ্জাৱৰ মুলতান অঞ্চল আৰু পাকিস্তানৰ উত্তৰ সিন্ধুঅঞ্চলত উদ্ভৱ হোৱা ব্ৰাহ্মী লিপি। ইয়াক চাৰাইকি লিখিবলৈ ব্যৱহাৰ কৰা হৈছিল, যাক প্ৰায়ে লাহণ্ডা ভাষাৰ গোটৰ উপভাষা বুলি গণ্য কৰা হয়। মুলতানী লিপি নিয়মীয়া লিখন আৰু বাণিজ্যিক কাৰ্যকলাপৰ বাবে ব্যৱহাৰ কৰা হৈছিল। মুলতানী লিপি হৈছে চাৰিটা লাণ্ডা লিপিৰ ভিতৰত এটা যাৰ ব্যৱহাৰ মাৰ্কেণ্টাইল ডমেইনৰ বাহিৰত সম্প্ৰসাৰিত কৰা হৈছিল আৰু সাহিত্যিক কাৰ্যকলাপ আৰু মুদ্ৰণৰ বাবে আনুষ্ঠানিক কৰা হৈছিল; আনবোৰ হৈছে গুৰমুখী, খোজকী আৰু খুদাবাদী। যদিও মুলতানী এতিয়া অপ্ৰচলিত এই লিপি হৈছে এক ঐতিহাসিক লিপি য'ত লিখিত আৰু মুদ্ৰিত ৰেকৰ্ড বিদ্যমান আছে।ইয়াক কাৰিক্কি আৰু চৰাই বুলিও জনা গৈছিল। 

## পৃষ্ঠভূমি আৰু উৎপত্তি
মুলতানী লিপিৰ মূল শিপা ব্ৰাহ্মীৰ পৰা আহিছে। মুলতানী লিপি লাণ্ডা লিপিৰ পৰা উদ্ভৱ হৈছিল,যি সাৰদা লিপিৰ এক ডেৰিভেটিভ। মুলতানী লিপিৰ অন্যান্য লাণ্ডা লিপি যেনে খোজকি আৰু খুদাৱাড়ীৰ সৈতেও সাদৃশ্য দেখা যায়।

## ব্যৱহাৰ
মুলতানী লিপি নিয়মীয়া লিখন আৰু বাণিজ্যিক কাৰ্যকলাপৰ বাবে ব্যৱহাৰ কৰা হৈছিল। উনবিংশ শতিকাৰ আৰম্ভণিতে ইয়াক সাহিত্যত ব্যৱহাৰৰ বাবে অভিযোজিত কৰা হৈছিল যেতিয়া বেপ্টিষ্ট মিছনেৰী প্ৰেছে খ্ৰীষ্টান সাহিত্য মুদ্ৰণ কৰাৰ বাবে লিপিৰ বাবে ধাতুৰ ফণ্ট প্ৰস্তুত কৰিছিল। মুলতানি লিপিত মুদ্ৰিত প্ৰথম কিতাপখন আছিল 'নতুন নিয়ম '(১৮১৯)। উনবিংশ শতিকাৰ শেষৰফালে ব্ৰিটিছ প্ৰশাসনে আৰবী লিপিক সিন্ধু ভাষাৰ মানদণ্ড হিচাপে প্ৰৱৰ্তন কৰে। যাৰ ফলত অঞ্চলটোৰ লাণ্ডা লিপিৰ মৃত্যু হয়। মুলতানী লিপি এতিয়া ব্যৱহাৰ কৰা নহয় আৰু পাঞ্জাৱী ভাষা এতিয়া পাকিস্তানত শ্বাহমুখী আৰু ভাৰতত গুৰমুখী ব্যৱহাৰ কৰি লিখে।

## বৰ্ণসমূহ
উনবিংশ শতিকাৰ সময়ছোৱাত দুটা পৃথক শৈলী দেখা যায়। পৰৱৰ্তী শৈলীয়ে মূল শৈলীৰ এক সৰলীকৃত সংস্কৰণ প্ৰতিনিধিত্ব কৰে। মুলতানী লিপি এবুগিডাতকৈ এবজাদ হিচাপেও অধিক কাম কৰে। কিয়নো শব্দটো একবৰ্ণীয় নোহোৱালৈকে স্বৰবৰ্ণ চিহ্নিত নহয় আৰু যিহেতু কোনো নিৰ্ভৰশীল স্বৰবৰ্ণ চিহ্ন নাই। কেৱল স্বতন্ত্ৰ চিহ্ন যিবোৰ শব্দৰ আৰম্ভণিতে ওলাব পাৰে, আন ইণ্ডিক লিপিৰ দৰে। ইয়াত কোনো বিৰাম নাই আৰু ব্যঞ্জনবৰ্ণ গোটবোৰ স্বতন্ত্ৰ ব্যঞ্জনবৰ্ণৰ সৈতে লিখা হয়। এটা শাখাচিহ্ন বিৰাম চিহ্ন আছে যাক চিনাক্ত কৰা হৈছে। স্বতন্ত্ৰ স্বৰবৰ্ণ যাৰ ভিতৰত মাত্ৰ চাৰিটা আছে, ফোনোলজিকেল তাৰতম্যৰ উপৰিও স্বতন্ত্ৰ স্বৰবৰ্ণৰ চুটি আৰু দীঘল দুয়োটা ৰূপ প্ৰতিনিধিত্ব কৰে আৰু 'i' য়ে কেতিয়াবা 'ya' প্ৰতিনিধিত্ব কৰে। অৱশেষত বহুতো ব্যঞ্জনবৰ্ণই একাধিক শব্দ প্ৰতিনিধিত্ব কৰে আৰু সংখ্যাবোৰে মুখ্যতঃ গুৰমুখীত পোৱা শব্দবোৰক প্ৰতিনিধিত্ব কৰে। ৬ আৰু ৭ ৰ বাহিৰে বাকী সংখ্যাবোৰ দেৱনাগৰীৰ সৈতে অধিক নিবিড়ভাৱে সাদৃশ্য থকা দেখা যায়।

## ইউনিক'ড
২০১৫ ৰ জুনত সংস্কৰণ ৮.০ মুকলি কৰা হয় আৰু মুলতানি লিপি ইউনিকোড মানকত যোগ কৰা হৈছিল। 

## তথ্যৰ উৎস
শ্ৰেণী: লিপি
দ্য শ্বোলে গাৰ্ল

**দ্য শ্বোলে গাৰ্ল** () আদিত্য সৰ্পোতদাৰ পৰিচালিত আৰু শ্ৰাৱণী দেওধৰ, সাই দেওধৰ আৰু শক্তি আনন্দ প্ৰযোজিত ২০১৯ চনৰ হিন্দী ভাষাৰ এখন জীৱনীমূলক নাট্যধৰ্মী ছবি। ফৈজল আখতাৰ আৰু শ্ৰবাণী দেওধৰৰ দ্বাৰা ৰচিত এই ছবিখন ভাৰতৰ প্ৰথম ষ্টাণ্ট অ’মেন ৰেশমা পাঠানৰ জীৱনৰ ওপৰত আধাৰিত। বিদিতা বেগে পাঠানৰ চৰিত্ৰত অভিনয় কৰাৰ বিপৰীতে চন্দন ৰায় সন্যাল, ৰাজকুমাৰ ৰোডে আৰু আদিত্য লখিয়াই সহযোগী চৰিত্ৰত অভিনয় কৰিছে।

এই শিৰোনামটোৱে শ্বোলেক বুজায়, যিখন ছবিত পাঠানে হেমা মালিনীৰ বাবে ষ্টাণ্ট ডাবল হিচাপে কাম কৰিছিল। এই ভূমিকাত প্ৰস্তুতি চলাবলৈ বেগে যুদ্ধকলাৰ প্ৰশিক্ষণ লৈছিল। তেওঁ লগতে কয় যে তেওঁ শ্বোলে ছবিখনৰ টংগা দৃশ্যটো "অন্ততঃ ১০০ বাৰ চাইছিল, যাতে এই চৰিত্ৰটো আয়ত্ত কৰিব পাৰে।" ২০১৯ চনৰ ৩ মাৰ্চত অফিচিয়েল ট্ৰেইলাৰ মুক্তি পায় আৰু ছবিখন আন্তৰ্জাতিক মহিলা দিৱসৰ দিনা ৮ মাৰ্চত অনলাইন ষ্ট্ৰীমিং প্লেটফৰ্ম ZEE5 ত মুক্তি পায়।

## তথ্য সংগ্ৰহ

## বাহ্যিক সংযোগ
*
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:জীৱনীমূলক চলচ্চিত্ৰ
কেন্দ্ৰীয় জনজাতীয় বিশ্ববিদ্যালয়, অন্ধ্ৰপ্ৰদেশ

**কেন্দ্ৰীয় জনজাতীয় বিশ্ববিদ্যালয়, অন্ধ্ৰপ্ৰদেশ** (**CTUAP**) এখন ভাৰতীয় কেন্দ্ৰীয় বিশ্ববিদ্যালয়। বিশ্ববিদ্যালয়খন ভাৰতৰ অন্ধ্ৰ প্ৰদেশ ৰাজ্যৰ ভিজিয়ানাগৰম জিলাৰ মাৰিৰিভালাছাত অৱস্থিত। এইখন এটা ট্ৰেনজিট কেম্পাছৰ পৰা চলি আছে, আৰু ইয়াৰ চূড়ান্ত স্থান এতিয়াও নিৰ্মাণ কাৰ্য্য সম্পূৰ্ণ হোৱা নাই। 
## ইতিহাস
কেন্দ্ৰীয় চৰকাৰে কেন্দ্ৰীয় জনজাতীয় বিশ্ববিদ্যালয়, অন্ধ্ৰপ্ৰদেশখন তেৰতম সূচী অনুসৰি *অন্ধ্ৰপ্ৰদেশ পুনৰ্গঠন আইন, ২০১৪*ৰ প্ৰয়োজনীয়তাৰ ভিত্তিত স্থাপন কৰিছে। ২০১৫ চনত অন্ধ্ৰ প্ৰদেশ চৰকাৰে বিশ্ববিদ্যালয়খনক ভিজিয়ানাগৰাম জিলাৰ ৰেলী গাঁৱত ৫২৫ একৰ মাটিৰ আবণ্টন প্ৰদান কৰে।কেন্দ্ৰীয় কেবিনেট চৰকাৰে বিশ্ববিদ্যালয়খন নিৰ্মাণৰ বাবে  অনুমোদন জনাইছে। ইয়াৰে ক প্ৰথম পৰ্যায়ৰ নিৰ্মাণৰ বাবে অনুমোদন দিয়া হৈছিল।বিজিয়ানগৰ জিলাৰ কণ্ডকাৰকম গাঁৱত অৱস্থিত অন্ধ্ৰ বিশ্ববিদ্যালয় চৌহদটো ২০১৯–২০ শিক্ষাবৰ্ষৰ বাবে শৈক্ষিক আৰু প্ৰশাসনিক কাম-কাজ আৰম্ভ কৰিবলৈ ট্ৰেনজিট কেম্পাছ হিচাপে লোৱা হৈছে। নিজ অট্টালিকা সম্পূৰ্ণ হোৱাৰ পিছত বিশ্ববিদ্যালয়খনক ওচৰৰ ৰেলী গাঁৱৰ নিজা ভৱনলৈ স্থানান্তৰ কৰা হ’ব।অন্ধ্ৰ বিশ্ববিদ্যালয়ক মেণ্টৰ (অভিভাৱক) বিশ্ববিদ্যালয়ৰ হিচাপে দিয়া হৈছিল।২০১৯ চনত বিশ্ববিদ্যালয়খন আনুষ্ঠানিকভাৱে কেন্দ্ৰীয় বিশ্ববিদ্যালয় (সংশোধনী) আইন, ২০১৯ৰ জৰিয়তে প্ৰতিষ্ঠা কৰা হয়।২০২০ চনৰ আগষ্ট মাহত বিশ্ববিদ্যালয়খনৰ প্ৰথম উপাচাৰ্য হিচাপে টি.ভি কাট্টিমানীক নিযুক্তি দিয়ে। 
## শাসন ব্যৱস্থা
বিশ্ববিদ্যালয়খন কেন্দ্ৰীয় বিশ্ববিদ্যালয় আইন ২০০৯ৰ দ্বাৰা নিৰ্ধাৰিত নিয়ম অনুসৰি পৰিচালনা হয়।বিশ্ববিদ্যালয়ৰ আনুষ্ঠানিক মুৰব্বী তথা আচাৰ্য ভাৰতৰ ৰাষ্ট্ৰপতি হোৱাৰ বিপৰীতে কাৰ্যবাহী ক্ষমতা উপাচাৰ্যৰ হাতত থাকে। বিশ্ববিদ্যালয়খনৰ প্ৰশাসনিক কৰ্তৃপক্ষ হৈছে আদালত, কাৰ্যনিৰ্বাহক পৰিষদ, শৈক্ষিক পৰিষদ, অধ্যয়ন ব’ৰ্ড আৰু বিত্ত সমিতি। বিশ্ববিদ্যালয় আদালত হৈছে বিশ্ববিদ্যালয়ৰ সৰ্বোচ্চ কৰ্তৃপক্ষ। বিশ্ববিদ্যালয়ৰ বহল নীতি আৰু কাৰ্যসূচীসমূহ পৰ্যালোচনা কৰাৰ ক্ষমতা, বিশ্ববিদ্যালয়ৰ উন্নতি আৰু উন্নয়নৰ বাবে ব্যৱস্থাৰ পৰামৰ্শ দিয়াৰ ক্ষমতা থাকে। কাৰ্যনিৰ্বাহক পৰিষদ বিশ্ববিদ্যালয়ৰ সৰ্বোচ্চ কাৰ্যবাহী সংস্থা। একাডেমিক কাউন্সিল বিশ্ববিদ্যালয়ৰ সৰ্বোচ্চ শৈক্ষিক সংস্থা আৰু বিশ্ববিদ্যালয়ৰ শৈক্ষিক নীতিৰ সমন্বয় আৰু সাধাৰণ তত্ত্বাৱধানৰ দায়িত্বত থাকে। ইয়াৰ সকলো শৈক্ষিক বিষয়ত কাৰ্যবাহী পৰিষদক পৰামৰ্শ দিয়াৰ অধিকাৰ আছে। বিত্ত সমিতিৰ দায়িত্ব হৈছে বিত্তীয় নীতি, লক্ষ্য, বাজেটৰ পৰামৰ্শ দিয়া।
## শৈক্ষিক বিষয়
বিশ্ববিদ্যালয়খনে স্নাতকোত্তৰ, সংহত আৰু ডিপ্লমা পাঠ্যক্ৰম আগবঢ়ায়।কেন্দ্ৰীয় বিশ্ববিদ্যালয়ৰ সাধাৰণ প্ৰৱেশ পৰীক্ষা (CUCET) দ্বাৰা পৰিচালিত প্ৰৱেশ পৰীক্ষাৰ জৰিয়তে নামভৰ্তি কৰা হয়।
## তথ্যসূত্ৰ

শ্ৰেণী:বিশ্ববিদ্যালয়